Twavay 28 ACFNT - Lè nou fin chapé, nou vin apwann yo - Bible Search\nTwavay 27 Ronm 1\n1Lè nou fin chapé, nou vin apwann yo té ka kwiyé plas sala Malta, 2épi sé moun-an ki té ka wèsté la-a té bon pou nou. Lapli koumansé kwévé épi i té ka fè fwèt, kon sa yo limen an gwo boukan difé ban nou épi yo wisivwè nou tout. 3Pòl anmasé on patjé bwa pouʼy té mété anlè difé-a. Menm kon i ka fè sa, on sèpan sòti an patjé bwa-a lè i santi chalè-a épi i mòdé Pòl an lanmenʼy. 4Lè sé moun péyi-a wè sèpan-an ka pann an lanmen Pòl, yo di bay yonn a lòt, “Nonm sala oblijé sé on nonm ki ja tjwé moun. Menm si i pa mò an lanmè-a, Jistis pa kay kitéʼy chapé.” 5Mé i soukwé sèpan-an an difé-a, épi anyen pa wivé Pòl. 6Sé moun-an té ka èspéyé pouʼy té anflé ében pouʼy té tonbé atè-a épi mò, mé lè yo wèsté an chay tan épi yo pa wè sa fèt, yo chanjé lidé yo épi yo di, “Nonm sala sé an bondyé!”\n7Tou pwé koté nou té yé-a, té ni on bitasyon ki sété sa Poublyòs, pli gwo chèf an plas-la. I wisivwè nou byen, épi pou twa jou nou wèsté lakay li kon janʼy. 8Papa Poublyòs menm té malad, i té kouché épi yon lafyèv épi i té ni wilachman. Kon sa Pòl antwé an chanm-lan koté i té yé-a, épi apwé i pwédyé, i mété lanmenʼy anlè nonm-lan épi i djéwiʼy. 9Lè Pòl fè sa, tout sé lézòt moun-an ki té malad an péyi-a té ka vini, épi i djéwi yo. 10-11Yo ban nou an chay kado. Nou wèsté la pou twa mwa, épi avan nou pati, yo batjé tout sa nou té kay bizwen pou voyaj-la.\nNou batjé an batiman yo té ka kwiyé Jimo-a, ki té sòti Alèkzandriya. I té pasé sézon fwédi-a an plas-la koté nou té yé-a. 12Nou wivé an vil Sirakyouz épi nou wèsté la pou twa jou. 13Lè nou kité la, nou kontiné voyaj-la épi nou wivé an vil Règiyim. An li denmen nou pati, épi on van koumansé vanté asou gòch sòlèy kouché, épi jou apwé sa nou wivé Poutiyoli. 14La nou jwenn épi déotwa fwè, épi yo mandé nou pou wèsté épi yo pou yon simenn, épi sé kon sa nou wivé an vil Ronm. 15Sé fwè-a ki té an vil Ronm-lan té tann nou té ka vini, épi yo vini jwenn nou jis laplas Apiyòs épi an vil Twa Kabawé-a. Épi lè Pòl wè yo, i wimèsyé Bondyé, épi sa té ankouwajéʼy an chay. 16Lè nou wivé an vil Ronm, yo bay Pòl pèwmisyon pouʼy wèsté pa kòʼy, mé yo mété an sòlda pou té sa véyéʼy.\n17Apwé twa jou, Pòl kwiyé tout chèf sé Jwif-la ki té an vil Ronm-lan ansanm. Lè yo té asanblé, Pòl di yo, “Fwè mwen, magwé mwen pa fè anyen kont sé moun nou-an ében anyen kont twadisyon gwan gwanpapa lontan nou, sé Jwif-la an Jérouzalèm awété mwen épi yo ladjé mwen an lanmen sé jan Ronm-lan. 18Lè yo fin kwèsyonnen mwen, yo té vlé ladjé mwen paski yo di yo pa wè mwen fè anyen pou mwen méwité lanmò. 19Mé sé Jwif-la té kont sa épi yo fòsé mwen pou mwen té mennen plent mwen bay Wa Siza, magwé mwen pa ni pyès akizasyon kont sé moun mwen-an. 20Sé pou sé wézon sala mwen mandé pou wè zòt épi palé bay zòt. Yo mété mwen an chenn sala pou lapéti sovè-a sé jan Izwayèl-la ka èspéyé èk konfyans-lan.”\n21Sé Jwif vil Ronm-lan di Pòl, “Nou pa wisivwè pyès lèt ki sòti Joudiya konsènéʼw, ni pyès sé moun nou-an pa sòti la épi pyès nouvèl, ni yo pa di anyen ki mové asouʼw. 22Mé nou kay vlé konnèt ki sa ki an lidéʼw, paski nou konnèt toupatou moun ka palé kont gany-lan ou andidanʼy-lan.”\n23Kon sa yo mété on dat pou yo asanblé ansanm, épi jou sala pli moun vini koté Pòl té ka wèsté-a. Pòl pwan dépi bonmaten pou jis òswè épi i wakonté yo mannyè nèf-la Bondyé ka kondwi sé moun li-an. I éséyé fè yo kwè an Jézi lè i té ka enstwi yo tout sé bagay-la Moziz épi sé pwòfèt-la ékwi an sé liv yo-a. 24Adan sa ki té la-a té kwè sa Pòl di-a, mé adan pa té kwè. 25Lè yo pati, yo té ka chikannen anpami yo paski Pòl té di yo dènyé ti bagay sala, i di, “Lèspwi Bondyé byen palé lè i té bay pwòfèt Izaya konmisyon-an bay gwan gwanpapa lontan zòt. Mi sa i té di:\n26‘Alé koté sé moun sala épi di yo,\n27Paski sé moun sala ja fèmé lidé yo,\n28Épi Pòl di yo, “Mwen vléʼw sav Bondyé ja voyé konmisyon salvasyonʼy bay sé moun-an ki pa Jwif-la. Yo kay kouté.”\n29[Lè Pòl fin di yo sa, sé Jwif-la kité épi yo té ni an mové chikann anpami yo.]\n30Pou dé lanné Pòl wèsté adan an kay i té ka lwé, épi i wisivwè tout moun ki té ka vini wèʼy 31épi i enstwi yo konsèné Senyè Jézi Kwi. Épi i pwéché asou mannyè nèf-la Bondyé ka kondwi sé moun li-an. I pa té ni pyès lapè lè i té ka pwéché, épi pyèsonn pa chachéʼy kont.


YÉ, SA OU YÉ, SAN PÈ NI WONT ! | Montray Kréyol\nCette semaine :332,724\nYÉ, SA OU YÉ, SAN PÈ NI WONT !\npar Roger Valy-Plaisant\nLe bloc-notes de Roger VALY-PLAISANT / Blocs-notes\nMardi, 27 Septembre, 2016 - 20:48\nNou tèlman pè gadé nou kon nou yé ki nou ka fè masko toulonngalé. Men a fòs fè kòsyè nou ka pèd lakat é lanng-la ka pran fè. Onlo syèk anba jouk a kolonyalis, épi lèstravay ou pa, fè lapéwozité rantré andidan nou é nou santi nou wont sa nou yé, konsidiré sété fòt annou tousèl si nou divini sa nou yé. Travay-la si tèlman byen fèt kifè nou menm annou, nou pa jan rivé konprann ankijan sa ki rivé nou la, pa té pé pa rivé.\nNasyon annou fèt anba jouk. I grandi é dévlopé’y anba jouk. Chak fwa nou lévé tèt, yo fè nou rété trankil. Pannan yo té ka kyouyé nou, yo té ka fè nou kwè yo enmé nou é moun bwè sa, lanné apwé lanné jiska lajouné jòdi. Sé vwé nou pé pa fè lèstonmak é montré sa nou ja fè pou limanité rikonnèt nou. Men zansèt annou, ki yo afriken, ki yo zendyen ja fè dé biten ki bèl é nou osi onjou nou ké rivé fè dé biten ki bèl. Si nou ni lafwa, si nou ka kwè adan nou. Men yo tèlman fè nou kwè nou enkapab, nou initil, kifè nou menm fin pa kwè nou enkapab é nou initil. Nou pa fouti fè ayen si apa anba lopsyon a on mèt a zyé klè é po chapé. E moun ki gidonné politik a péyi-la é sa yo ka kriyé entélèktyèl, pran tèlman labitid dòmi adan kouch a mèt a-yo ki jòdi adan pèp-la, moun ka kontinyé kwè, pa ni mwayen nou fè ayen nou menm pou nou menm.\nPa obliyé sé zansèt annou ki fè lanng kréyòl vwè jou. Yo té ka sòti toupatou é fò yo té pé konprann yo. Yo réglé pwoblenm-la. Sé granfanmi annou ki kontinyé, tibwen toupatou la yo té yé, asi bitasyon a blan-la, anlè chantyé, adan lavi a touléjou, langanné an toutjan pou palé pawòl a travay, pawòl a lanmou, pawòl a doulè, pawòl a goumé osi, pou té fè’y janbé syèk é rivé jik jòdijou. Sé yo ki ba lanng-la valè a’y, fòs pou rézisté anba wach a fwansé, ki té bréfò andidan lékòl a-yo. Menm si jòdijou, mo yo envanté ka disparèt, anmenmtan ki travay ki té fè yo parèt, dòt mo ka rantré adan lanng-la é ka fè’y viv é wouvè zèl a’y adan radyo, télévizyon, sinéma é maké liv.\nSé davwa détwa moun désidé pòté chaj-la dépi lé lanné 70, kifè jòdijou nou ka fété kréyòl, ki sé on lanng 20 milyon moun ka palé asi latè. Sé travay a-yo kifè kréyòl tini diksyonnè, liv pou étidyé’y. Sé travay a-yo kifè lanng-la rantré andidan lékòl-la, linivèsité. Sé yo ki fè kréyòl sòti an kaz é lankongni.\nAdan péyi annou, plis ki 90% a moun ka palé kréyòl, ka konprann li, ka sèvi avè’y tibwen toupatou. Magré sa, yo pa vlé konsidéré’y kon lanng a kilti, kon lanng pou bokanté épi dòt nonm asi latè. Pou yo, sé wòl a lanng fwansé. Davwa sé’y ki ka sèvi pou diplòm, pou travay... Onlè moun té ka di : « kréyòl apa on lanng », kongné-la yo pé pa di sa ankò, davwa wouchach-la rivé a on nivo, péyi kon Dominik é Séchèl ba lanng-la tèlman valè kifè malpalan pé pa malpalé ankò. Men yo ka kontinyé mal maké’y, davwa yo pa aprann dékatman a’y, men osi, davwa yo pa ka rèspèté’y, kon yo ka rèspèté lanng fwansé.\nApadavwa fwansé é kréyòl ka touvé yo kon dé kòk genm adan on lakou pou yo goumé ! Men lè sa ka fèt tini yonn ki ni zépon natirèl é lòt-la tini zépon an fè. E jis alè zépon natirèl-la toujou pran fè.\nNi on tan, adan istwa a péyi- annou, yo té ka pini’w lè ou té palé kréyòl adan lakou lékòl. Léta fwansé jis pini on mètlékòl ki té ka sèvi épi lanng-la pou rédé timoun konprann fwansé. Sé Papa Yaya. Ou pa té ni dwa palé kréyòl ba fanmi a’w, ba on gamin ou té ka basé, ba on moun a ladministrasyon... Men tan-lasa dépasé dépi gawoulé sendika a ouvriyé é péyizan fè an 1971.\nAn tan-lasa té tini nonm doubout, kon Soni Ripè é dòt awtis, poèt, makè é mèt lékòl. Yo woulé pou popilasyon-la té enmé lanng a’y é santi’y byen lè i té ka palé’y, ki Konsèy Jénéral, ki douvan ladministrasyon.\nSa pou nou di, san fè masko, sé pannan pèp-la té ka santi’y byen épi lanng-la, sa yo kriyé entélèktyèl isidan té ka jouwé jé bésé. Politisyen té an fit é fant, davwa moun ki té ka défann lanng-la, té ka an menmditan défann travayè, é sa té ka tèwbolizé lèspwi a-yo. Sé konsa a fòs fè kòsyè, politisyen é entélèktyèl, fini pa fè moun pèd lakat é lanng-la pòté pèd. Tout balan-la i té pran la, pa rivé fè yo défann li a tou a-yo, kon i fo, la i té fo.\nI rantré lékòl onjan wonté. On sèl klas, a onlè pon moun vé pa travay. Lè yo ka woté on lopsyon, sé’y yo ka fè volkannizé. Yo pa ka mèt plas Kapès pou pa ni mèt diplomé é yo ka travay lé paran pou yo pa chwazi’y. Men konba-la tout rèd i té rèd pa dékourajé nou é jòdi épi posibilité zélèv chwazi’y kon dézyèm lanng pou pasé bak, i woupran fòs. Men i poko vini o nivo ki fo adan tilékòl, ni kolèj.\nSi lanng-la rantré lékòl apa travay a politisyen annou, si lanng-la adan radyo é télévizyon, apa anba lopsyon a-yo. Sé rézilta a travay a déotwa ki jòdijou ka sèvi pou onlo.\nLè pou yo té ba kréyòl fòs-la, yo kayé. Sété o pawlèman, a lasanblé éwopéyèn. Brèton, bask, kòws ka ègzisté épi fwansé, men yo ni lékòl a-yo, yo ni radyo a-yo... Fwansé toujou lanng ofisyèl é yo pon yonn pa endépandan ! Politisyen a-yo ka défann lanng é kilti a-yo. Défwa yo ka rivé fè léta fwansé kyoulé. Isidan nou ka lésé gouvèlman fè sa i vlé, rèktora ka koupé é raché toujou, é lanng-la ka santi mal, kon popilasyon-la ka santi mal.\nLafwans signé « Chawt éwopéyèn asi lé lanng réjyonal dépi 1999 », Chawt-lasa té voté dépi novanm 1992. I poko jan wousigné’y. Davwa, si i wousigné’y, i ké ni onlo obligasyon pou fè lanng-la viv, pou yo étidyé’y san wont andidan tout lé lékòl, pou fè kréasyon endistriyèl épi’y é asiré lanvòl a’y adan tout sosyété-la. Sèl biten i konswa fè, toujou pou di, i sé mèt-a-lafè, i mété adan konstitisyon a’y, an juiyé 2008, on awtik 75-1 ki ka palé dè « lanng réjyonal, patrimwan a Lafwans ».\nMen si tout péyi, la kréyòl ka palé mété yo dakò asi kijan maké’y, si on lakadémi vwè jou, kijan Lafwans ké pé di, on lanng 20 milyon moun ka palé asi Latè, sé lanng réjyonal a patrimwàn a’y ?\nI fè an désanm 2011, on konsit asi lé lanng a lé péyi Lafwans ka dominé, an Guiyann, épi Frédérik Mitéran. Moun ki té la di tousa ki té ni a di, trasé chimen pou dèmen é nouvo gouvèlman sosyalis-la antéré tousa. A pon moman nou pa tann entélèktyèl annou, ni politisyen annou asi sé pwoblenm-lasa. A pon moman, yo pa mandé Lafwans rann kont é yo pa menné pon mouvman pou sanblé dòt politisyen kon yo, an Fwans kon adan koloni a’y, pou té oblijé’y rèspèté pawòl a’y é prèmyé signati a’y.\nKonsèy jénéral komandé on liv asi kijan maké kréyòl gwadloupéyen-la. Sété on bèl lidé. Sé Jilyèt Senton ki fè travay-la. Sé on bèl travay é liv-la pa chè. Malérèzman i ka dòmi « Lameca », davwa pon moun pa sonjé simé’y adan popilasyon-la kon i fo. Tini mè é konséyé jénéral ki pa menm sav i ka ègzisté !!!\nMen i pa two ta. Si nou vlé dévlopé pratik a lanng-la kon i fo, ké fo aprann pèp-la dékatman a’y. Pon moun pé ké fè’y bannou. Sa bèl fè dikté kréyòl on fwa pa lanné, men sa té ké pli bèl ankò, li é maké lanng-la, an tout tikwen a péyi-la a kontinyé. Politisyen annou, si yo pa wont sa yo yé, pé gidonné sa é mété léta fwansé douvan rèsponsabilité a’y. Sé on déba nou ké ni a menné isidan adan lé tan ki ka vin.\nI pa two ta. Davwa, Lasanblé Kòws mandé Lafwans (Sektanm 2013) mété yo adan konstitisyon fwansé-la, on jan pou tout moun vwè yo. E yo ka mandé Lafwans wousigné chawt a Léwòp pou rédé yo fè lanng a-yo viv. Si sa posib pou Lakòws, pou ki sa pé pa fèt bannou ? Pétèt davwa Kòws pa wont sa yo yé, é yo sa goumé pou fè Fwansé rèspèté yo, kalanswa bò politik a-yo.\nI pa two ta, davwa politik a Lafwans vlé ba lé réjyon plis pwa pou yo palé épi laliwondaj a-yo é ja tini bokantaj épi Lakarayib.\nMoun ki ka palé kréyòl, toupatou asi latè, an chimen pou mèt yo dakò ankijan maké lanng-la é anpéché i pèd nanm a’y, anpéché i néyé adan lé lanng métwopòl, anpéché dékréolizasyon-la, anpéché jounalis é moun a piblisité fè nenpòt ki biten avè’y. Pousa, yo ké oblijé mété on bik si pyé. Ké fò on péyi pou anchouké’y, kon Dominik, kon Ayiti, kon Gwadloup... Sé on désizyon politik ki ké pézé. Politisyen annou, si yo vlé, pé rann travay-lasa pli fasil, pé bay on figi ki bèl an zyé a tout moun. Pou sa, fò pa yo tini wont yé sa yo yé. Fo pa yo vlé défann lanng fwansé a tout fòs, lò i pa mènasé. Fo pa yo vlé défann lidé a on répiblik ki pa ka rèspèté kilti é mès é labitid a nonm, ki pa ni démokratik ni inivèwsèl a li tousèl.


Tèstèman nèf-la: Épi an posyòn an liv samz-la JAN 1\nJan ékwi liv Bon Nouvèl-la konsèné Jézi Kwi pou fè moun sav sé Jézi ki moun-an Bondyé té pwonmèt pou voyé pou sové moun hòd péché yo. Liv sala bay enfòmasyon asou sa Jézi fè pou té fè moun konnèt ki moun i yé. Jan kwiyé Jézi “Pawòl-la” ki té la dépi avan Bondyé té fè latè-a. Pawòl-la té vini moun-an yo ka kwiyé Jézi Kwi, èk Bondyé té voyéʼy anlè latè-a pou viv anpami moun. Sé miwak-la i fè-a ki ka fè moun wè i sé Gason Bondyé pou vwé. Jézi Kwi té fè moun konnèt sé li ki Dlo-a ki ka bay lavi-a, Pen-an ki sòti an syèl-la, èk bon Klèté-a.\nAn chay moun té kwè an Jézi Kwi èk yo vini disip li. Sé kon sa yo vini jwenn lavi étonnèl. Lavi étonnèl sé an kado Jézi Kwi ka ofè tout moun, an kado yo ka jwenn lè yo wisivwè Jézi Kwi kon sèl chimen-an pou alé jwenn Bondyé.\nAn pil moun kwè ki Jan-an ki ékwi liv sala sé menm Jan-an ki té yonn an sé douz disip Jézi-a, sa yo ka kwiyé “disip-la Jézi enmen-an.” Kon sa i ékwi liv sala konsèné sé bagay-la i tann Jézi di, èk sa i wè èk zyéʼy menm.\n1 Avan anyen té fèt, Pawòl-la té ja la. Pawòl-la té la épi Bondyé, èk Pawòl-la sété Bondyé. 2 Pawòl-la té la dépi an koumansman-an èk Bondyé. 3 Sété Pawòl-la Bondyé sèvi pou fè tout bagay, épi la pa té ni anyen ki té fèt si sé pa li ki té fèʼy. 4 Sé an li lavi sòti. Lavi sala i ni-an té bay tout moun klèté. 5 Klèté-a ka kléwé an nwèsè èk nwèsè-a pa janmen étenn klèté-a.\n6 Bondyé voyé an konmisyonnè, an nonm yo té ka kwiyé Jan Batis. 7 Jan Batis vini pou di moun lavéwité-a konsèné klèté-a pou tout moun ki tann lavéwité-a sa kwè. 8 Sé pa li ki té klèté-a, mé i vini pou di moun lavéwité-a konsèné klèté-a. 9 Klèté sala sé bon klèté-a ki vini asou latè-a èk sé li ki ka kléwé tout moun.\n10 Pawòl-la té an latè-a, èk magwé sé li Bondyé sèvi pou fè latè-a, sé jan latè-a pa té menm konnèt li. 11 I vini an péyiʼy menm, mé sé jan péyiʼy-la pa wisivwèʼy. 12 Mé adan té wisivwèʼy èk kwè an li, kon sa i ba yo dwa pou yo sa vini ich Bondyé. 13 Yo pa vini ich Bondyé mannyè ti manmay ka fèt an latè-a, mannyè manman èk papa ka fè plan pou ni ti manmay, mé sé Bondyé menm ki fè yo vini ich li.\n14 Pawòl-la tounen an moun èk i viv anpami nou. I té plen lagwas èk i moutwé nou ki moun Bondyé yé pou vwé. Nou wè pouvwaʼy, sété pouvwa-a Papa-a té bay sèl Gasonʼy-lan.\n15 Sété li Jan Batis té ka palé lè i té di byen fò, “Mi moun sala mwen té ka palé-a lè mwen té di, ‘I ka vini apwé mwen, mé i pli enpòtan pasé mwen, paski i té la avan mwen té fèt.’ ”\n16 Paski i té ni tèlman lagwas, i benni nou tout. I ban nou bennédiksyon yonn asou lòt. 17 Sé Moziz Bondyé té sèvi pou bay sé jan Izwayèl-la lwa-a, mé sé Jézi Kwi Bondyé sèvi pou voyé lagwas èk pou moutwé nou ki moun Bondyé yé pou vwé. 18 Pyèsonn pa janmen wè Bondyé. Sèl Gason-an, ki sé menm èk Bondyé èk ki a koté Papaʼy, sé li ki fè moun konnèt Bondyé.\n19 Sé chèf Jwif-la an vil Jérouzalèm voyé déotwa pwèt èk nonm bwanch lafanmi Livay* nonm bwanch lafanmi Livay. Yo té nonm ki té ka édé an Kay Bondyé-a. koté Jan Batis, yo mandéʼy, “Ki moun ou yé?”\n20 Jan Batis pa té wifizé wéponn yo, mé i di yo aklè, san i séwé yo anyen. I di yo, “Sé pa mwen ki Mèsaya-a, wa-a Bondyé té pwonmèt pou voyé-a.”\n21 Yo diʼy, “Bon, kilès ou yé? Ès ou sé Ilaydja† Ilaydja. I té an pwòfèt ki té la konmen san lanné avan Jézi Kwi vini. Sé Jwif-la té ka èspéyé i té kay viwé ankò.?”\nYo diʼy, “Ès ou sé Pwòfèt-la‡ Pwòfèt-la. Pitèt yo té ka palé konsèné pwòfèt-la Bondyé té di Moziz i té kay voyé-a. ki té pou vini-an?”\n22 Yo di, “Si sé sa, di nou ki moun ou yé. Nou ni pou mennen wépons-lan viwé bay sé moun-an ki voyé nou-an. Ki sa ou ni pouʼw di asou kòʼw?”\n23 Jan Batis wéponn, i di yo:\n24 Sé konmisyonnè-a sé Fawizyen-an té voyé-a mandé Jan Batis, 25 “Si ou sé pa Mèsaya-a, ou sé pa Ilaydja, ou sé pa Pwòfèt-la, pouki ou ka batizé moun?”\n26 Jan Batis wéponn yo, i di, “Mwen ka batizé èk dlo, mé la ni yon moun ki doubout anpami zòt menm èk zòt pa konnèt li. 27 Moun sala ka vini apwé mwen, mé mwen pa menm vo pou délasé soulyéʼy.”\n28 Tout sé bagay sala pwan kou an Bèfanni bò Lawivyè Jouden-an koté Jan Batis té ka batizé-a, asou fasad sòlèy lévan.\n29 An li denmen, Jan Batis wè Jézi ka vini koté i té yé-a. I di, “Mi Ti Mouton Bondyé-a. Sé li Bondyé voyé pou tiwé péché an latè-a! 30 Sé li mwen té ka palé lè mwen té di, ‘An nonm ka vini apwé mwen, mé i pli enpòtan pasé mwen, paski i té la avan mwen té fèt.’ 31 Mwen pa té konnèt ki moun i té kay yé, mé wézon-an mwen té ka batizé zòt an dlo-a sété pou fè zòt sé jan Izwayèl-la konnèt li.”\n32 Mi sa Jan Batis di konsèné Jézi Kwi: “Mwen wè Lèspwi Bondyé sòti an syèl désann menm kon an toutwèl, èk Lèspwi-a wèsté épiʼy. 33 Mwen pʼòkò té sav sé li ki té moun-an Bondyé té pwonmèt pou voyé-a. Mé Bondyé ki té voyé mwen batizé moun èk dlo, té ja di mwen, ‘Ou kay wè Lèspwi mwen désann èk wèsté épi an nonm. Sé li ki kay batizé moun èk Lèspwi Bondyé.’ ” 34 Jan Batis di, “Mwen wè sa fèt èk mwen ka diʼw sé li ki Gason Bondyé-a.”\n35 An li denmen ankò, Jan Batis té doubout la èk dé an sé disip§ disip. An disip sé an moun ki apwann anba an lòt èk i ka swiv li an tout sa i ka fè. li-a. 36 Lè i wè Jézi ka pasé, i di, “Mi Ti Mouton Bondyé-a!”\n37 Dé disip li-a tann lè i di sa èk yo pati èk Jézi. 38 Jézi tounen èk i wè yo ka swiv li, i mandé yo, “Ki sa zòt ka chaché?”\n39 Jézi di yo, “Vini wè.” I té bò katwè apwémidi. Kon sa yo pati épiʼy èk yo wè koté i té ka wèsté, èk yo pasé lèstan jouné-a épiʼy.\n40 Yonn adan yo sété Androu, fwè Simon Pita. 41 Menm lè-a i jwenn fwèʼy, i diʼy, “Nou ja jwenn wa-a Bondyé té pwonmèt pou voyé-a, moun-an nou ka kwiyé Mèsaya-a” (an langaj Grik-la non sala sé Kwis).\n42 Èk Androu pwan Simon èk i mennenʼy bay Jézi. Jézi gadé Simon èk i diʼy, “Nonʼw sé Simon gason Jan, mé yo kay kwiyéʼw Sifas” (non sala sé an non menm kon Pita ki vlé di “an kayè”).\n43 An li denmen, Jézi té fè lidé pou alé Galili. Jézi jwenn Filip èk i diʼy, “Swiv mwen!” 44 Filip té sòti Bèfsayda, vil-la koté Androu èk Pita té ka wèsté-a. 45 Filip jwenn Natannyèl èk i diʼy, “Nou ja jwenn moun-an Moziz èk sé pwòfèt-la té ékwi asou an liv lwa-a. Nonʼy sé Jézi, gason Jozèf, i sòti Nazawèt.”\n46 Natannyèl diʼy, “Ki bon bagay ki sa sòti an Nazawèt?”\n47 Lè Jézi wè Natannyèl ka vini koté i yé-a, i di, “Mi an jan Izwayèl pi, la pa ni pyès wiz an li!”\n48 Natannyèl mandéʼy, “Ki mannyè ou fè konnèt mwen?”\n49 Natannyèl diʼy, “Titja, ou sé Gason Bondyé! Sé ou ki wa Izwayèl!”\n50 Jézi diʼy, “Ès sé paski mwen di mwen wèʼw anba pyé fwi-a ou kwè sa? Ou kay wè pli gwo bagay pasé sa!” 51 I di yo, “Mwen ka di zòt lavéwité-a, ou kay wè syèl-la ouvè èk nanj Bondyé ka mouté désann* nanj...désann. Pitèt Jézi ka di sé li ki léchèl-la ant syèl-la èk latè-a, menm léchèl-la Jakòb té wévé-a. asou mwen Gason Lézòm-lan† Gason Lézòm-lan. Gason Lézòm sé an non Jézi ka kwiyé kòʼy..”\n*1:19 nonm bwanch lafanmi Livay. Yo té nonm ki té ka édé an Kay Bondyé-a.\n†1:21 Ilaydja. I té an pwòfèt ki té la konmen san lanné avan Jézi Kwi vini. Sé Jwif-la té ka èspéyé i té kay viwé ankò.\n‡1:21 Pwòfèt-la. Pitèt yo té ka palé konsèné pwòfèt-la Bondyé té di Moziz i té kay voyé-a.\n§1:35 disip. An disip sé an moun ki apwann anba an lòt èk i ka swiv li an tout sa i ka fè.\n*1:51 nanj...désann. Pitèt Jézi ka di sé li ki léchèl-la ant syèl-la èk latè-a, menm léchèl-la Jakòb té wévé-a.\n†1:51 Gason Lézòm-lan. Gason Lézòm sé an non Jézi ka kwiyé kòʼy.


2 Pita 3 ACFNT - Sé jan mwen-an mwen kontan an chay-la, - Bible Search\n2 Pita 2 1 Jan 1\n1Sé jan mwen-an mwen kontan an chay-la, lèt sala sé dézyenm lèt mwen ja ékwi zòt. Épi an toulé dé, mwen ja fèʼw chonjé sé bagay sala pou fè zòt enmen katjilé épi an lidé ki nèt. 2Mwen vlé zòt chonjé sé pawòl-la sé pwòfèt Bondyé-a té palé an tan avan-an, épi konmandman-an Senyè nou té fè sé zapòt-la palé-a.\n3Pwèmyéman mwen vléʼw konpwann kon sa an dènyé tan-an, la kay ni adan moun ki kay kité dézi lachè-a kondwi yo épi yo kay pwan zòt sèvi wizib. 4Épi yo kay diʼw kon sa, “I té di i kay viwé kouman? Ében, kotéʼy? Dépi tan sé zapòt-la mò-a pyès bagay pʼòkò chanjé. Tout bagay menm mannyè-a toujou, menm kon i té yé lè Bondyé fè latè-a.” 5Mé yo fè lidé yo pou pa chonjé kon sa an chay tan ki pasé Bondyé palé épi syèl-la vini fèt. I sèvi pawòl li pou tiwé latè-a an dlo-a épi pou mennen tè sèk vini sòti an dlo-a osi. 6Épi sé menm dlo sala tjèk tan ki pasé ki té détwi latè-a an tan déliz-la. 7Mé Bondyé ka sèvi menm pawòl-la i palé-a pou pwézèvé latè épi syèl sala ou ka wè-a, pou i sa détwi yo épi difé. I ka tjenn yo pou jou-a lè i kay jijé épi détwi moun ki pa ka obéyi pawòl li.\n8Mé chonjé sa, zòt sé bon jan mwen-an: Pou Senyè-a menm, an mil lanné sé menm kon yon jou épi yon jou sé menm kon yon mil lanné. 9Senyè-a pa ka tadé, kon adan moun kwè, konsèné sé bagay-la i pwonmèt pou fè-a. Pito sa i ni pasyans épi zòt, paski i pa vlé pyèsonn péwi, mé i vlé tout moun wépanti péché yo.\n10Mé Senyè-a kay vini lè pyèsonn pa ka èspéyé, menm kon an vòlè ka vini lè ou pa ka èspéyé. Asou jou sala, la kay ni an gwan dézòd kon syèl-la ka dispawèt-la, épi tout sé bagay-la ou wè an syèl-la kay bwilé épi yo kay fini anyen, épi latè-a èk tout bagay ki andidanʼy pa kay èkzisté ankò.\n11Kon tout bagay kay détwi an mannyè sala, ki kalité lavi ou sipozé viv? Vwéman ou sipozé viv lavi ki nèt épi viv bay Bondyé tousèl, 12kon ou ka èspéyé pou jou-a lè Bondyé kay vini jijé latè-a, épi ou ka fè sa ou pé pou fè jou sala vini vit-la. Jou sala sé jou-a lè difé kay bwilé épi détwi syèl anho-a, épi chalè kay fonn sé bagay-la ki an syèl-la. 13Mé nou ka èspéyé syèl épi latè nèf-la Bondyé ja pwonmèt-la koté moun toupatou kay viv mannyè Bondyé vlé yo viv-la.\n14Kon sa zòt sé bon jan mwen-an mwen kontan an chay-la, kon zòt ka èspéyé jou sala, fè fòs kò zòt pou i sa jwenn zòt san ni tach ében défo mé épi lapé an tjè zòt. 15Épi gadé pasyans-lan Senyè-a ni-an kon an chans i ka bay zòt pou zòt sa sové.\nSa sé menm bagay-la Pòl, fwè-a nou kontan an chay-la, ékwi zòt épi lasajès-la Bondyé ba li-a. 16I palé konsèné bagay sala an tout sé lèt li-a. I ni sèten bagay an sé lèt li-a ki mal pou konpwann, èk moun ki inyowan ki pa menm sav ki koté yo doubout ka pwan sé bagay sala épi yo ka konpwann li mannyè yo vlé épi sé pa mannyè Bondyé vlé, menm kon yo ka fè lòt mòso lévanjil. Mannyè sala yo ka détwi kò yo menm.\n17Mé zòt sé bon jan mwen-an té ja konnèt sa. Pwan bon pokosyon avan sé mové moun sala tiwéʼw an bon chimen-an épi sé lèwè yo-a épi yo annékòz ou pou tonbé sòti an bon chimen-an ou yé-a. 18Sé pou zòt kontiné ka viv an lagwas épi lakonpwann-an Senyè épi Sovè nou Jézi Kwi ka bay-la. Annou ba li tout lonnè ni apwézan épi pou tout tan. Ensiswatil.


Tèstèman nèf-la: Épi an posyòn an liv samz-la MAK 11\n(Mafyou 21:1-11; Louk 19:28-40; Jan 12:12-19)\n1 Jézi épi sé disip li-a, kon yo apwoché Jérouzalèm, yo wivé vilaj Bèfaj épi vilaj Bèfanni, bòdaj mòn-an yo ka kwiyé Mòn Òliv. Jézi voyé dé an sé disip-la douvan yo, 2 épi i di yo, “Alé an vilaj-la ki douvanʼw-lan, épi kon ou ka antwé an vilaj-la ou kay wè an jenn bouwik mawé la, yonn pyèsonn pa janmen mouté. Démawéʼy épi mennenʼy isi-a. 3 Si pyèsonn diʼw, ‘Pouki ou ka fè sa?’ diʼy, ‘Senyè-a bizwenʼy épi i kay voyéʼy viwé baʼw talè.’ ”\n4 Kon sa yo alé épi yo jwenn an jenn bouwik ki té mawé bò lapòt-la épi i té doubout an chimen-an. Kon yo démawéʼy, 5 déotwa moun ki té ka doubout la mandé yo, “Pouki zòt ka démawé bouwik sala?” 6 Yo wéponn menm kon Jézi té di yo pou wéponn, épi sé moun-an kité yo alé. 7 Lè yo mennen jenn bouwik-la bay Jézi épi yo té ouvè kanmizòl yo asouʼy, Jézi asid asouʼy. 8 An chay sé moun-an té ouvè kanmizòl yo asou chimen-an, épi lòt moun té simen bwanch yo té koupé an sé pyé bwa-a adan savann-an. 9 Sé moun-an ki té alé douvan-an épi sé sa ki té ka swiv Jézi-a andjélé,\n“Annou glowifyé Bondyé!”\n“Ou vini an non Senyè-a, ou benni.”\n10 “Bondyé benni gouvèdman-an i établi anba kondwit gwanpapa nou Wa David, paski gouvèdman sala ka vini ankò.”\n“Nou ka glowifyé Bondyé ki an syèl pou sa!”\n11 Jézi antwé Jérouzalèm épi i alé an Kay Bondyé-a. I gadé tout bagay ki té oliwonʼy, mé paski i té ja ta i viwé an vilaj Bèfanni épi sé douz disip-la.\n12 An li denmen, kon yo té ka kité Bèfanni, Jézi té fen. 13 I wè adan an ti distans an pyé fwi ki té kouvè épi fèy, kon sa i alé gadé si i té sa jwenn pyès fwi asouʼy. Mé lè i wivé la, pyé-a té ni fèy sèlman paski i pa té tan kalité fwi sala. 14 Jézi di pyé-a, “Pyèsonn pa kay janmen manjé fwi adanʼw ankò!” Épi sé disip-la tann lè i di sa-a.\n(Mafyou 21:12-17; Louk 19:45-48; Jan 2:13-22)\n15 Lè yo wivé Jérouzalèm, Jézi alé an Kay Bondyé-a épi i koumansé voyé dèwò sé moun-an ki té ka vann épi achté bagay andidan-an. I maté sé tab-la sé moun-an té ka chanjé lajan-an épi sé chèz-la sé moun-an té ka sèvi pou vann toutwèl-la. 16 I anpéché pyèsonn pasé épi machandiz an lakou Kay Bondyé-a. 17 Épi i di yo kon sa, “I ékwi an lévanjil, ‘Moun kay kwiyé kay mwen an plas tout nasyon kay sèvi pou pwédyé.’ Mé zòt ja fèʼy an kay koté vòlè ka séwé.”\n18 Lè sé chèf pwèt-la épi sé titja lwa sé Jwif-la tann sa, yo koumansé gadé an mannyè pou yo té sa tjwéʼy. Yo té pè Jézi paski tout sé moun-an té kontan tann mannyè i té ka enstwi-a.\n19 Lè sòlèy té ka kouché, Jézi épi sé disip li-a kité vil Jérouzalèm.\nPyé Fwi-a Sèk\n20 An li bonmaten, kon yo té ka pasé asou chimen-an, yo wè menm pyé fwi-a té mò nèt. 21 Pita té chonjé ki sa ki té fèt-la épi i di Jézi, “Mèt! Gadé! Pyé fwi-a ou modi-a mò nèt!”\n22 Jézi wéponn yo, “I nésésè pou ou sa kwè an Bondyé. 23 Mwen ka diʼw lavéwité, si pyèsonn di mòn sala, ‘Alé, jété kòʼw an lanmè-a,’ épi ou diʼy èk tout tjèʼw, épi ou kwè sa ou di-a kay fèt, mwen ka diʼw i kay fèt baʼw. 24 Sé pou wézon sala mwen diʼw, lè ou pwédyé épi ou mandé Bondyé an bagay, ou ni pou kwè ou ja jwenn li, épi Bondyé kay baʼw népòt bagay ou mandéʼy pou. 25 Épi lè ou doubout pou ou pwédyé, ou ni pou pawdonnen népòt moun ki ja fèʼw ditò. Lè ou fè sa, Papaʼw an syèl kay pawdonnen péchéʼw osi. [ 26 Si ou pa ka pawdonnen lézòt, Papaʼw an syèl pa kay pawdonnenʼw nonplis.]”\nKwèsyon Konsèné Lotowité Jézi Ni\n(Mafyou 21:23-27; Louk 20:1-8)\n27 Yo viwé Jérouzalèm ankò épi patan Jézi té ka maché an lakou Kay Bondyé-a, sé chèf pwèt-la, sé titja lwa sé Jwif-la épi sé ofisyé légliz-la vini wè Jézi. 28 Yo mandéʼy, “Ki dwa ou ni pou ou fè sé bagay sala? Ében ki moun ki baʼw pouvwa pou ou sa fè sa?”\n29 Jézi wéponn yo, i di, “Mwen kay mandé zòt an sèl kwèsyon épi si zòt wéponn mwen, mwen kay di zòt ki dwa mwen ni pou fè sé bagay sala. 30 Di mwen, ki moun ki té voyé Jan Batis batizé? Ès si sé Bondyé ében ès si sé nonm?”\n31 Yo koumansé ka wézonnen anpami yo menm épi yo di, “Si nou wéponn sé Bondyé, i kay mandé nou pou ki wézon nou pa té kwè. 32 Mé ès si nou sa di sé nonm?” (Yo té pè sé moun-an paski tout moun té ka di Jan Batis sété vwéman an pwòfèt.)\n33 Kon sa yo wéponn Jézi, “Nou pa sav.”\nJézi wéponn yo, i di, “Mwen pa kay di zòt nonplis ki pouvwa mwen ni pou fè sé bagay sala.”


Gloriyé ba mémwè Marc Pulvar | Montray Kréyol\nCette semaine :169,817\nGloriyé ba mémwè Marc Pulvar\nDimanche, 3 Février, 2019 - 18:39\nYo tou lé dé a monté an Galilé menm jou-a. Yo té dé bofrè ! Yonn mò lè 3 févriyé 2008, sé té Marc PULVAR, an vayan konbatan pou lendépandans Matinik ek dwa travayè. Lot-la mò lè 3 févriyé 2011 ek sé yonn adan pli gran matjè Matinik, sé té Edouard GLISSANT.\nMarc PULVAR, ki tout moun té ka kriyé "Loulou", té manb l'OJAM (1958), an krey jenn étidian ki té kolé an afich toupatou Matinik pou mandé Léta fwansé sispann vakabonnajri kolonialis li. Landimen jou-a yo té mété afich-la, jandam vini, yo maré an dizenn adan sé jenn militan-tala ek yo vréyé yo adan an lajol an Fwans. Yo té rété PULVAR tou mé yo té kité'y lajol Matinik épi dot jenn manmay.\nMarc PULVAR té an pwofésè matématik, an boug ki té mapipi adan matiè-tala. I toujou rifizé travay adan Lédikasion nasional fwansé a ek i té ka ba lison lakay-li pou sa viv. Sé li épi moun kon Daniel MARIE-SAINTE ki mété doubout, nan finisman sé lanné 70 la, bidim sendika-a ki la CSTM la. Dépi lépok-tala, LOULOU fè an travay sendikal estwòdinè pou défann kanmiyonnè, bòn, travayè agrikol, chofè lotobis kisasayésa...Sé patwon-an, soutou sé Bétjé-a, toukon Léta fwansé li-menm, té vini pè'y ek an jou, asou pò Fodfwans pliziè dog baré'y pou té sa tjwé'y. Malè pou yo Marc PULVAR tiré an révolvè nan poch-li ek i fè yo pwan lavol. Davwè i té blésé yonn anpami sé dog-tala, i fè lajol an dézienm kou.\nToupannan i té ka mennen la-CSTM, i mété doubout épi Alfred MARIE-JEANNE ek dot kanmarad an mouvman politik endépandantis yo té ka kriyé "LA PAROLE AU PEUPLE". Sé mouvman-tala ki té pou vini, yonndé lanné apré lè MM (Mouvement Indépendantiste Martiniquais). Pannan lanné LOULOU goumen pou fè vansé lidé lendépandans ek i pa janmen bat dèyè ni déviré larel. I té kont zafè ay adan éleksion fwansé ek sé pou sa i kaskod épi sé kanmarad politik li a anmizi-anmizi.\nMalè pou'y, maladi tonbé anlè'y ek i fini pa monté nan Galilé an 2008, men mémwè'y pa disparet. Mémwè'y pé ké janmen disparet. Jou dimanch 3 févriyé 2019 tala, an patjé moun té sanblé nan senmitiè Lawviè-Salé pou sa gloriyé'y...


Tèstèman nèf-la: Épi an posyòn an liv samz-la FILIPAY 1\nBay Sé Jan Légliz\nFilipay sété on vil ki an péyi Masédonnya ki té anba kondwit Ronm. Paditan Pòl té asou dézyenm voyaj li pou pwéché Bon Nouvèl-la konsèné Jézi Kwi, i té wè an vizyon koté an nonm Masédonnya ka diʼy, “Vini édé nou” (Twavay 16:9-40). Kon sa i té alé èk i établi an légliz an vil Filipay. Pòl té ni twa nonm ki té édéʼy établi légliz sala, sété Saylas, Timòfi èk Louk.\nDéotwa lanné apwé sa, paditan Pòl té an pwizon an vil Ronm, i ékwi an lèt bay sé jan légliz Filipay-la. Lè i ékwi lèt sala, i té twakasé an chay paski an chay lòt moun ki té kwè an Jézi té kont li, épi i té distwé lè i tann la ni fo titja anpami sé jan légliz Filipay-la. Mé an lèt sala, Pòl ka moutwé ki otan kontantman i ni an tjèʼy épi lafwa i ni an Bondyé.\nPòl ékwi lèt sala pouʼy té wimèsyé sé jan légliz Filipay-la pou kado-a yo té bay Ipafrodaytòs mennen ba li lè i té byen bizwenʼy-lan. Magwé tout twaka-a sé jan Filipay-la té ka jwenn-an, èk twaka i menm té jwenn, Pòl pwan tan sala pou ankouwajé yo pou yo té sa ni kouway épi lafwa an Jézi Kwi. I plédé épi yo pou yo té sa ni kawaktè Jézi Kwi épi pou yo pa vlé tout bagay pou kò yo yonn. Pòl fè yo chonjé lavi nèf-la yo ni-an sé an kado Bondyé té ba yo, épi yo pa ni pou obéyi pyès lwa sé Jwif-la pou vini dwèt douvan Bondyé. An lèt sala i pézé fò asou kontantman-an èk lafwa-a yo kay ni lè yo ka kontiné viv lavi yo kon yonn èk Jézi Kwi. An lèt sala Pòl ka moutwé kalité lanmityé-a i ni pou légliz Filipay-la.\n1 Sa sé mwen Pòl, ansanm èvèk Timòfi, dé sèvant Jézi Kwi ki ka ékwi lèt sala bay tout sé moun-an ki an Jézi Kwi-a an vil Filipay. Mwen ka ékwi èspwèsman pou sé moun-an ki ka kondwi-a èk sé moun-an ki ka édé an légliz Bondyé-a.\n2 Mwen ka pwédyé pou Bondyé Papa nou èvèk Senyè Jézi Kwi baʼw lagwas li èk lapéʼy an tjèʼw.\nPòl Pwédyé Bay Sé Jan Filipay-la\n3 Mwen ka wimèsyé Bondyé tout lè mwen katjilé asouʼw, 4 épi tout lè mwen ka pwédyé baʼw mwen ka pwédyé èvèk tjè kontan 5 pou mannyè ou édé mwen simen Bon Nouvèl-la konsèné Jézi Kwi dépi pwèmyé jou-a ou té tann li-an pou jis apwézan. 6 Sé pou sa mwen asiwé Bondyé ki koumansé bon twavay sala an ou kay kontinéʼy jis jou-a lè Senyè Jézi Kwi kay witounen lè twavay sala kay fini.\n7 Sé pouʼw toujou èspéyé mwen kay santi kalité mannyè sala pouʼw paski ou toujou asou tjè mwen. Zòt tout ja édé mwen an twavay sala Bondyé té tèlman bon pou ban mwen-an, ni kon mwen la an pwizon-an ni lè mwen té lib pou mwen té sa wéponn sé moun-an ki ka palé kont Bon Nouvèl-la konsèné Jézi Kwi, pou té moutwé sé lavéwité i yé. 8 Sé Bondyé yonn ki konnèt ki otan enmen mwen enmenʼw, épi lanmityé sala ka sòti an tjè Jézi Kwi menm.\n9 Mi sa mwen ka mandé Bondyé baʼw: Mwen ka pwédyé pou lanmityé-a ou ni pou yonn a lòt-la pwofité plis an plis, èk menm lè-a pouʼw sa konnèt sa ki lavéwité èk pouʼw sa ni bon jijman an tout bagay 10 pouʼw sa toujou chwazi sa ki pli bon. Lè sala ou kay viv on lavi ki nèt épi san fòt douvan Bondyé lè Senyè Jézi Kwi kay witounen. 11 Kon sa Jézi Kwi kay fè zòt fè bon bagay ki dwèt an zyé Bondyé, èk sa kay fè moun onnowé Bondyé èk yo kay lévé nonʼy.\nSé Jézi Ki Tout Lavi Mwen\n12 Mwen vléʼw sav, fwè èk sè, sé bagay-la ki ja wivé mwen-an ja édé mwen simen Bon Nouvèl-la konsèné Jézi Kwi plis toujou. 13 Sé pou wézon sala tout sé gad-la ki an kay gwan wa Ronm-lan èk tout sé lézòt moun-an ki isi-a sav yo mété mwen an pwizon paski mwen sé sèvant Jézi Kwi. 14 Épi kon mwen an pwizon la-a, sa ka bay pwèskè tout sé fwè-a pli konfyans an Senyè-a épi apwézan yo ka vini pli bwav pou di moun konmisyon-an konsèné Jézi Kwi san lapè.\n15 Mwen asiwé an chay adan yo ka pwéché Bon Nouvèl-la konsèné Jézi Kwi paski yo jalou épi yo enmen ban mwen twaka, mé lézòt ka fèʼy paski yo ni bon tjè. 16 Yo ka fè sa paski yo enmen mwen épi yo sav Bondyé ja ban mwen twavay-la pou moutwé ki Bon Nouvèl-la konsèné Jézi Kwi sé lavéwité. 17 Sé lézòt-la ka pwéché Bon Nouvèl-la konsèné Jézi Kwi paski yo ni vyé lidé an tèt yo. Yo la pou kò yo yonn. Yo vlé fè mwen soufè pli kon mwen an pwizon-an.\n18 Mé sa pa vlé di anyen. Menm si yo ni bon lidé ében menm si yo ka pwéché pou mété mwen an plis twaka, dépi sé konsèné Jézi Kwi yo ka pwéché, an népòt mannyè yo fèʼy sa ka fè tjè mwen kontan. Mwen kay kontan plis toujou 19 paski mwen sav an jou mwen kay vini lib paski ou ka pwédyé ban mwen, épi Lèspwi Jézi Kwi ka édé mwen. 20 Mwen pa té kay avoudwé sòti hont adan anyen. Épi dézi tjè mwen sé pou mwen sa palé èk kouway, apwézan menm kon avan, pou mwen sa onnowé Jézi Kwi an lavi mwen, ki mwen ka viv ében ki mwen mò. 21 Ki bon wézon mwen ni pou ka viv? Pou mwen, wézon-an mwen ka viv-la sé pou sèvi Jézi Kwi. Si mwen mò, i an pwofi mwen. 22 Mé si lè mwen kontiné ka viv asou latè-a mwen sa fè pli enpòtan twavay bay Jézi Kwi, mwen pa sav kilès pou mwen chwazi. 23 La ni dé bagay ka hédi mwen. Yo chak ka hédi mwen an diféwan diwèksyon. Mwen té kay simyé mò èk ay jwenn Jézi paski sa té kay ki pli bon pou mwen. 24 Mé pou lapétiʼw i pli enpòtan pou mwen sa wèsté vivan. 25 Mwen sav ou bizwen mwen èk mwen asiwé mwen kay wèsté épiʼw. Mwen kay wèsté épi zòt tout pou mwen sa édéʼw pouʼw sa fè pwogwé an lavi-a ou ka viv an Jézi Kwi-a, èk pouʼw sa ni kontantman an lafwa-a ou ni an Jézi Kwi-a. 26 Kon sa lè mwen jwenn épiʼw ankò, ou kay ni pli wézon pouʼw sa ni tjè kontan an Jézi Kwi lè ou wè sa i ja fè ban mwen.\n27 Bon, bagay-la ki enpòtan-an sé ou sipozé viv laviʼw mannyè Bon Nouvèl-la konsèné Jézi Kwi-a di ou ni pou viv. Kon sa menm si mwen vini wè zòt ében menm si mwen pa sa vini, mwen kay tann mannyè zòt ka doubout fò èk yonn a lòt. Mwen vlé tann mannyè zòt ka fè fòs kò zòt ansanm épi on sèl dézi pou moutwé kalité lafwa-a ou ka ni lè ou kwè an Bon Nouvèl-la. 28 Pa pè sé lèlmiʼw-lan. Doubout fò, épi sa kay moutwé yo sé yo ki kay pèd batay-la épi ou kay genyen, paski sé Bondyé ki ka fèʼw genyen. 29 Bondyé ja baʼw pwivilaj-la pouʼw té vini sèvant Jézi Kwi, sé pa pouʼw kwè an li tousèl, mé pouʼw soufè pou lapétiʼy tou. 30 Nou an batay sala ansanm. Ou ja wè mannyè mwen té ka soufè pou lapétiʼy an tan ki pasé, épi kon ou ka tann atjwèlman, mwen ka soufè jis toujou.


Tèstèman nèf-la: Épi an posyòn an liv samz-la MAFYOU 22\n1 Jézi palé bay sé moun-an an pawabòl ankò. 2 I di yo, “Mannyè Bondyé ka kondwi sé menm kon an wa ki fè an gwan nòs bay gasonʼy. 3 I voyé sèvant li ay kwiyé sé moun-an i té envité-a, mé yo wifizé vini.\n4 “Kon sa wa-a voyé lòt sèvant alé ankò. I di yo, ‘Di sé moun-an mwen ja tjwé jenn towo mwen-an épi lézòt bèl bèf. Tout bagay ja pawé, kon sa vini pou manjé an fèt-la.’\n5 “Mé sé moun-an i té envité-a pa menm bay sé sèvant-lan ganm. Yonn pati asou bitasyonʼy, lòt-la pati an magazenʼy, 6 sé lézòt-la tjenbé sé sèvant-lan, yo bat yo épi tjwé yo. 7 Wa-a té faché tèlman i voyé sòldaʼy tjwé tout sé méchan nonm sala épi bwilé vil yo.\n8 “Wa-a kwiyé sé sèvant li-a, i di yo, ‘Fèt-la ja pawé, mé sé moun-an mwen envité-a pa té méwité sa.’ 9 Épi wa-a di sé sèvant li-a, ‘Alé asou lawi-a épi envité tout moun ou jwenn.’ 10 Kon sa sé sèvant-lan alé asou lawi-a. Yo envité tout moun yo jwenn, bon kon mové, épi kay-la té plen moun.\n11 “Wa-a antwé an kay-la ay gadé sé moun-an ki té envité an nòs-la épi lè i wivé la, i wè an nonm ki pa té abiyé èk had yo ka mété pou vini an nòs. 12 I di nonm-lan, ‘Kanmawad mwen, ki mannyè ou fè antwé isi-a abiyé kon sa?’ Mé nonm-lan pa di on mo pawòl.\n13 “Wa-a di sé gad li-a, ‘Pwan nonm sala, mawé ni pyéʼy ni lanmenʼy épi jétéʼy dèwò an nwèsè-a koté i kay pléwé épi i kay kwatjé danʼy.’ ”\n14 Épi lè Jézi fini palé bay sé moun-an, i di yo, “Bondyé ka envité an pil moun, mé sé pa tout moun i kay chwazi pou manjé an fèsten-an.”\nKwèsyon Konsèné Taks-la\n(Mak 12:13-17; Louk 20:20-26)\n15 Sé Fawizyen-an ki té la-a pati, épi yo ay fè an plan pou wè ki kwèsyon pou mandé Jézi pou kwennenʼy. 16 Épi yo voyé déotwa an sé disip yo-a épi déotwa nonm ki té ka sipòté Wa Hèròd. Épi yo di Jézi, “Titja, nou sav ou ka di lavéwité-a. Ou ka enstwi moun mannyè Bondyé vlé yo viv. Ou pa mélé sa moun kwè, ni ou pa mélé ki pozisyon nonm ni. 17 Ban nou wipinyonʼw. Ès i kont lwa nou pou nou péyé taks bay Siza, wa Ronm-lan?”\n18 Mé Jézi té konnèt vyé plan-an yo té ka katjilé-a épi i di yo, “Débann ipokwit! Pouki ou vlé kwennen mwen épi vyé kwèsyonʼw-lan? 19 Moutwé mwen lajan-an ou ka péyé taks-la.” Yo mennenʼy ba li épi 20 i di, “Fidji ki moun épi non ki moun ki anlèʼy?”\n21 Yo wéponn épi yo diʼy, “Sé sa Wa Siza.”\nI di yo, “Ében, bay Siza sa ki pou Siza épi bay Bondyé sa ki pou Bondyé.”\n22 Lè yo tann sa, yo té sipwi an chay épi yo kitéʼy èk yo pati.\nKwèsyon Konsèné Wézèwèksyon-an\n(Mak 12:18-27; Louk 20:27-40)\n23 Menm jou sala déotwa Sadisyen vini koté Jézi. Sé Sadisyen-an kwè sé moun-an ki ja mò-a pa ka wésisité. 24 Yo di Jézi, “Titja, lwa Moziz-la di si an nonm mò san i ni pyès ich èk madanm li, on fwèʼy ni pou mayé èk madanm-lan i kité-a épi i ni pou fè ich bay fwè-a ki mò-a. 25 Bon, la té ni sèt fwè ki té ka wèsté isi-a. Pli gwan fwè-a mayé an madanm épi nonm-lan mò, mé yo pa té ni pyès ich, épi dézyenm fwè-a mayé madanm-lan. 26 Menm bagay-la wivé dézyenm-lan, twazyenm-lan jis pou dènyé fwè-a. 27 Dènyéman madanm-lan menm vin mò. 28 Bon, asou jou-a lè tout moun ki ja mò ni pou wésisité-a, madanm kilès an yo madanm sala kay yé? Paski yo tout té mayé épiʼy.”\n29 Jézi wéponn yo épi i di, “Ou an lèwè lè ou di moun mò pa ka wésisité. Sé paski ou pa konnèt sa lévanjil-la di épi ou pa konnèt pouvwa Bondyé. 30 Paski lè sé mò-a kay wésisité, yo kay menm kon nanj ki an syèl, yo pa kay mayé. 31 Bon, konsèné lè moun kay wésisité, ès ou pʼòkò li sa Bondyé di an lévanjil-la? I di, 32 ‘Sé mwen ki Bondyé-a Abrahanm, Ayzak épi Jakòb ka adowé-a.’ ” Kon sa Jézi di, “Bondyé sé pa Bondyé moun ki mò, mé i sé Bondyé moun ki vivan osi apwé yo ja mò asou latè.”\n33 Lè sé moun-an tann sa, yo té sipwi pou yo tann sé bagay-la i té ka enstwi-a.\nPli Enpòtan Konmandman-an\n(Mak 12:28-34; Louk 10:25-28)\n34 Lè sé Fawizyen-an tann Jézi té fè sé Sadisyen-an fèmé bouch yo, yo asanblé ansanm épi yo alé koté Jézi, 35 épi yonn adan yo ki sété on titja lwa Moziz-la, mandéʼy on kwèsyon pouʼy té wè si i té sa kwennenʼy. 36 I diʼy, “Titja, kilès ki pli enpòtan konmandman an lwa Moziz-la?”\n37 Jézi wéponn li, “ ‘Enmen Bondyé Senyèʼw épi tout tjèʼw, tout lam ou èk tout lidéʼw.’ 38 Sé sa ki pwèmyé épi pli enpòtan konmandman-an, 39 épi dézyenm konmandman-an ki enpòtan menm kon pwèmyé-a sé, ‘Enmen pwochenʼw menm kon ou enmen kòʼw.’ 40 Si ou obéyi dé konmandman sala, ou obéyi tout lwa Moziz-la épi tout sa sé pwòfèt-la té ka enstwi-a.”\nKwèsyon Konsèné Mèsaya-a\n(Mak 12:35-37; Louk 20:41-44)\n41 Lè adan sé Fawizyen-an té asanblé ansanm, Jézi mandé yo, 42 “An wipinyonʼw, désandan ki moun Mèsaya-a yé?”\nYo di, “I sé désandan Wa David, kouman.”\n43 I di, “Bon, si sé désandan David tousèl i yé, pouki Lèspwi Bondyé fè David kwiyéʼy, ‘Senyè’? David di,\n44 ‘Bondyé di bay Senyè mwen:\nAsid asou lanmen dwèt mwen\njis tan mwen fè lèlmiʼw tounen an ti ban pou mété pyéʼw.’\n45 Bon, si Wa David kwiyéʼy ‘Senyè,’ ki mannyè Mèsaya-a ka fè sé désandan David sèlman, èk anyen ankò?” 46 Épi pyèsonn pa té sa wéponn Jézi kwèsyon sala, épi dépi jou sala tout moun té pè mandéʼy kwèsyon.


Potomitan - KREYOLAD 1\nAntilla 1080, 3 mars 2004\nKréyolad sé an ti mo pou pran a la rigolad.\nKréyolad sé an ti rigolad an boug led kon krapolad ka vréyé douvan pou’y pa tonbé malad. Pou malkadi pa pran’y kon moun ki pa bwè asé dlo-babad, épi moun ka ladjé kon an vié rad.\nDélè san fè kalvakad man ké di dé bagay ki tibren sérié, menm si man pòkò kon an tet pen rasi. Si’w wè man ni an mo ki chapé sa pa ayen, sé kondisiré an makak. Led i led i pa méchan. Si’y ka fè lagrimas sé pas i sòti dan an troupo makak dèyè an ti boug ki té ka fè jes makak pas i té ni an mas makak.\nKréyolad pou nou pé li épi pou man bien aprann matjé kréyol-la. É lè man ké sa bien matjé’y, zot menm ké sa bien li’y. Kréolad pou nou pé sa li épi sirtou pou nou roulé kò-nou an kréyol san nou sali. Pas Man Fémi toujou di mwen: «Woulé ti kò’w mé pa sali do’w!»\nKréolad pa védi kouyonad, menm si délè man ké simen bon kouyon. Mé kon Kolo ka chanté «ri yo avan yo ri’w, pas si ou pa ri yo, yo ké ri’w». Dèlè man ké pété ri, menm si lasitiyasion kritik. Kouté sa man tann simenn-tala an Ayisien di:\n— Titid pa lé pati pas Ayiti moun ja pran trop labitid fouté gouvelman atè avan i rivé a la fen manda’y.\nTitid té di «apré bal tanbou lou», i té sav sa i té ka di a. Mi an labé ki fè labétiz. Épi i kité bon moun chimérik, dann!\nToni di ki péyi-tala ni an madichon, man pé ké répété sa pou zot pa di ki sé mwen ki di, man pa anvi trapé pies dézagréman obensinon pies malédision. Mè fout sa tris kan menm!\nNi an tan moun Matinik té ka respekté dot moun. Té ni antan pou chak bagay-la, tan sewvolan, tan mab, tan mango, tan Nwel. (Antan-tala kannaval pa té ka fet antan Nwel mé kon di Momo «glissons!»\nApwé tan kannaval tala es moun ké pòté respé pou tan karenn lan nou ja adan’y la. Jis légliz yo chanjé mewkrèdi-lésann pou mété’y lè vandrèdi. Tan politik ka vini ovantatè, pou man pa trapé pies kritik, bililik ki pé tjwé mwen klik kon défen Lung Fu té di. Ban mwen arété matjé kouyonad.


Tèstèman nèf-la: Épi an posyòn an liv samz-la JOUD 1\nSété Joud ki ékwi lèt sala. I kwiyé kòʼy an sèvant Jézi Kwi. Joud sé fwè Jémz-lan ki té gwo chèf légliz Jézi-a ki té Jérouzalèm-lan (Twavay 12:17, 15:13). I té osi fwè Jézi Kwi a koté manmanʼy (Mafyou 13:55; Mak 6:3; Galécha 1:19). Si Jémz sété fwè Jézi, sa vlé di Joud menm té fwè Jézi osi. Pitèt wézon-an Jémz pa té kwiyé kòʼy fwè Jézi-a sé paski i sété an nonm ki ka abésé kòʼy an chay.\nAn koumansman twavay Jézi asou latè sala, sé fwèʼy-la pa té ka kwè an li. Yo vini kwè an li apwé wézèwèksyon-an. Pitèt Joud sé yonn an sé nonm-lan Pòl té mansyonnen an 1 Kòrint 9:5 lè i té palé konsèné sé fwè Senyè-a épi madanm yo.\nLèt sala Joud ékwi-a adwésé menm sé bagay-la zapòt Pita adwésé an dézyenm lèt li-a. I palé kont sé fo titja-a ki sèvi libèté-a yo ni-an épi lagwas-la Bondyé ka bay lib-la kon an lisans pou fè malpwòpté. An lèt sala osi Joud ankouwajé sé moun-an ki ka li lèt sala pou mété konfyans yo an lavéwité-a yo ni an Jézi Kwi-a. I di yo sé pou yo sé témwen pou lavéwité-a épi sé pou yo gadé pou genyen viwé sé sa lafwa yo té ja ka vini fèb-la.\n1 Sé mwen Joud ki sé sèvant Jézi Kwi épi mwen sé fwè Jémz. Mwen ka ékwi lèt sala bay tout sa Bondyé ja kwiyé pou viv an lanmityé li menm Papa-a, bay tout sa Jézi Kwi ja pwézèvé-a.\n2 Mwen ka mandé Bondyé pou bay zòt pli an pli mizéwikòd, lapé épi lanmityé.\nFo Titja Épi Sa Ki Kay Wivé Yo\n3 Sé jan mwen-an mwen kontan an chay-la, magwé mwen té vlé ékwi zòt tèlman konsèné salvasyon-an nou ni-an, mé mwen twouvé i nésésè pou ékwi pou ankouwajé zòt pou goumen wèd pou lafwa-a Bondyé bay sé moun li-a yon sèl fwa pou tout tan-an. 4 Paski adan nonm Bondyé té ja matjé pou kondanné tjèk tan ki pasé vini anpami zòt, san zòt sav. Sa sé nonm ki pa ka kwè an Bondyé, ki ja sèvi lagwas Bondyé nou-an kon an lisans pou viv vyé lavi. Épi yo di kon sa Jézi Kwi, sèl mèt épi Senyè nou ni-an, pa té janmen mèt.\n5 Magwé zòt konnèt tout sé bagay sala, mé mwen vlé fè zòt chonjé. Senyè-a délivwé sé moun li-a sòti Éjip, mé apwé sa i détwi adan sé manmay Izwayèl-la ki pa té kwè an li-a. 6 Épi sé nanj-lan ki pa té wèsté an pozisyon-an Bondyé té ba yo-a mé kité kay yo menm-lan, Bondyé ja anchenné yo épi chenn ki pa ka kasé pyès, adan nwèsè pou jijman asou dènyé jou-a. 7 An menm mannyè-a sé jan vil Sòdonm épi Gomòra-a èk sé vil-la ki té oliwon yo-a plen kò yo èk vyé lavi épi antanmé tout sòt kalité malpwòpté. Yo la kon an ègzanp pou tout sa ki kay soufè pinisyon difé-a ki pa ka fini pyès-la wè.\n8 An menm mannyè-a toujou, sé moun sala ki ka wévé-a péché kont kò yo menm. Yo pa ni pyès wèspé pou lotowité Senyè-a, épi yo ka ensilté sé lèspwi-a ki ni lotowité anho-a. 9 Mé jik Michèl, chèf sé nanj-lan, lè i té ka chikannen épi Denmou-an konsèné kò mò Moziz-la, pa janmen di anyen ki pa té vwé kont Denmou-an, mé i di kon sa, “Senyè-a ja konmandéʼw pou doubout sa ou ka fè-a.” 10 Mé wannman sé nonm sala ka di tout kalité vyé pawòl ensiltan asou bagay yo pa menm konpwann. Épi menm sé bagay-la yo konnèt kon zannimo mawon, sé menm sé bagay sala ki kay détwi yo. 11 I kay byen téwib pou yo, paski yo swiv menm chimen épi Kén. Pou lapéti lajan, yo fè menm lèwè-a Balanm té fè-a. Yo ja lévé wévòt menm kon Kora té fè, épi yo péwi menm kon Kora té péwi-a.\n12 Lè sé manm légliz-la asanblé ansanm ka manjé kon lakoutim, sé moun sala la, menm kon an tjò kayè ki ka koulé an batiman. Yo san hont, yo ka gadé apwé kò yo tousèl. Yo menm kon nwaj ki pa ka mennen lapli, van-an ka chayé alé. Yo menm kon pyé fwi ki pa ka pòté, pa menm an sézonʼy. Yo menm kon pyé bwa tout wasin i ja haché épi i ja mò nèt. 13 Yo menm kon sé gwo lanm lanmè-a, yo ka voyé vyé tjim épi sé vyé twavay honté yo-a. Yo menm kon étwal filé. An plas ja pwépawé ba yo pou tout tan adan fon nwèsè-a menm.\n14 Inòk, sètyenm jennenwasyon Adanm, té palé pawòl Bondyé konsèné sé nonm sala, i di, “Gadé! Senyè-a ka vini épi plizyè mil sé nanj li-a 15 pou jijé tout moun. I kay pini sé moun-an ki pa ka kwè an li-a, pou tout sé mové bagay-la yo ja fè-a épi tout sé mové pawòl-la sé moun-an ki pa ni Bondyé an lavi yo-a ka di kont li menm Bondyé-a.”\n16 Sé moun sala ka toujou bougonnen épi yo toujou ka wè fòt lézòt moun. Yo ka swiv vyé dézi lachè yo. Yo ka bavadé konsèné kò yo, épi yo ka flaté moun pou yo sa pwan lavantay asou yo.\n17 Mé sé jan mwen-an mwen kontan an chay-la — chonjé sé bagay-la sé zapòt Senyè nou Jézi Kwi-a té di kay fèt avan sé bagay sala té vin fèt-la. 18 Yo té di zòt kon sa, “An dènyé tan-an la kay ni moun ki kay pwan zòt sèvi wizib épi ki kay kité dézi lachè-a kondwi yo.” 19 Sé moun sala ja mété an chay dézagwéman anpami sé ich Bondyé-a, yo ka swiv dézi lachè-a, épi Lèspwi Bondyé pa ka viv andidan yo.\n20 Mé zòt sé jan mwen-an mwen kontan an chay-la, bati kò zòt asou lafwa-a Bondyé bay zòt-la. Pwédyé menm kon Lèspwi Bondyé ka kondwi zòt. 21 Tjenn kò zòt an lanmityé-a Bondyé ni pou zòt-la kon zòt ka èspéyé lavi étonnèl-la Senyè nou Jézi Kwi kay bay zòt-la paski i ni tjè fèb pou zòt.\n22 Sé pou zòt ni konpasyon asou sé sa ki an dé lidé toujou-a. 23 Hapé adan sòti an difé-a épi sové yo, èk ni konpasyon asou sé lézòt-la kon moun ki ka pòté Bondyé wèspé. Mé sé pou zòt hayi jik sé had-la ki nwèsi épi lachè-a.\n24 Bon, pou li ki ka anpéché zòt tonbé-a épi ki kay pwézanté zòt san défo an klèté pwézans li épi an chay djèwté-a 25 — sa sé sèl Bondyé-a, ki sèvi Jézi Kwi Senyè nou pou sové nou-an — tout klèté sé sa li. Sé li ki wa, sé li ki ka kondwi tout bagay épi sé li ki ni tout lotowité dépi avan tan koumansé épi apwézan èk pou tout tan. Ensiswatil.


1 Kòrint 2 ACFNT - Lè mwen té vini wè zòt, sé fwè èk sè - Bible Search\n1 Kòrint 1 1 Kòrint 3\n1 Kòrint 2\nKonmisyon-an Konsèné Jézi Ki Té Kwisifyé-a\n1Lè mwen té vini wè zòt, sé fwè èk sè mwen-an ki an Jézi-a, pou pwéché lavéwité-a konsèné Bondyé ki té an sigwé avan, mwen pa té vini épi gwo pawòl épi an gwo wach pou moutwé zòt ki mizi endikasyon mwen ni. 2Paski lè mwen té épi zòt, mwen fè lidé mwen pou pa pwéché pyès lòt bagay antiwan Jézi Kwi épi lanmòʼy asou kwa-a. 3Lè mwen té vini oti zòt, kò mwen té fèb épi mwen té ka twanblé an chay épi lapè. 4Épi mannyè-a mwen enstwi épi pwéché-a pa té kon sé bèl pawòl-la ki kay tounen tèt moun-an, mé pawòl sala épi pwéché sala té ni asé pwen adanʼy pou moutwé moun sé Bondyé ki té ka twavay épi an chay pouvwa. 5Kon sa lafwa zòt pa kay apiyé asou bèl pawòl nonm, mé i kay apiyé asou pouvwa Bondyé.\n6Kon mwen ka di sa-a, mwen ja pwéché an konmisyon ki benyen lasajès anpami sé sa-a ki fò an lafwa yo-a. Mé lasajès sala sé pa kalité lasajès-la zòt ka jwenn an sé bèl pawòl latè sala ében an bouch sé moun-an ki ka kondwi latè sala, ki ja ka pèd kouway-la. 7Okontwè mwen ka pwéché sigwé lasajès Bondyé, sa Bondyé té anpéché moun konnèt avan-an. Bondyé té ja fè lidéʼy avan latè sala té fèt kon sa lasajès sala kay mennen lonnè ban nou. 8Pyès sé mèt latè sala pa konnèt lasajès sala. Si yo té konnèt li, yo pa té kay kwisifyé Senyè-a ki vini an pouvwa épi tout kawaktè Bondyé-a. 9Mé kon lévanjil-la di,\nSa zyé pʼòkò wè épi zòwèy pʼòkò tann épi sa ki pʼòkò antwé an tjè nonm,\nsé sa Bondyé pwépawé bay sé moun-an ki enmenʼy-lan.\n10Mé Bondyé sèvi Lèspwiʼy pou i té fè nou konnèt sigwéʼy. Lèspwi-a ka fouyé tout bagay, épi i jik konnèt sé plan Bondyé-a ki séwé fon-an. 11I sé lèspwi-a ki andidan an moun ki konnèt tout bagay konsèné moun sala. An menm mannyè-a i sé Lèspwi Bondyé sèlman ki konnèt tout bagay konsèné Bondyé. 12Bon, nou pa wisivwè lèspwi latè sala — pito sa nou ja wisivwè Lèspwi-a Bondyé voyé-a, kon sa nou pé konnèt tout sa Bondyé ja ban nou-an.\n13Mi kon sa nou ka palé, pa épi sé bèl pawòl-la nonm ka moutwé nou-an mé épi sé pawòl-la Lèspwi Bondyé kay moutwé nou-an, pou nou èspliké lavéwité-a konsèné Bondyé épi pawòl-la i ja ban nou-an. 14Pyèsonn ki pa ni Lèspwi Bondyé andidanʼy pa sa wisivwè kado-a Lèspwi-a ka bay-la. Sé moun sala pa sa konpwann sé kado sala, akwèdi pou yo sa sé maji, paski sèl mannyè an moun sa jijé valè sé bagay sala sé si i ni Lèspwi Bondyé ka viv andidanʼy. 15A menm lè-a népòt moun ki ni Lèspwi Bondyé-a kay sa jijé valè tout bagay, mé pyèsonn pa kay sa jijé moun sala. 16Kon lévanjil-la di,\n“Ki moun ki sav sa Senyè-a ka katjilé?\nKi moun ki sa diʼy ki sa pou fè?”\nKanmenm nou ni lidé Jézi.


Tèstèman nèf-la: Épi an posyòn an liv samz-la TWAVAY 2\n1 Lè jou Fèt Pentikòs-la* Fèt Pentikòs-la. Fèt sala sé jou fèsten-an lè tout sé nonm Jwif-la té sipozé alé an Kay Bondyé-a pou sélébwé koumansman tan wékòt-la. té wivé, tout sé moun-an ki té kwè an Jézi-a té asanblé adan on sèl koté. 2 Yo annèk tann on gwo son sòti an syèl ki té menm kon son an gwo van, épi son-an plen tout kay-la koté yo té asid-la. 3 Lè sala yo wè ti flanm difé ki té ka sanm lanng, yo sépawé épi yonn pozé asou chak moun. 4 Épi yo tout té anba kondwit Lèspwi Bondyé épi yo koumansé palé adan diféwan langaj menm kon Lèspwi Bondyé té fè yo palé.\n5 La té ni Jwif ka wèsté an vil Jérouzalèm ki té nonm wilizyèz ki sòti an tout nasyon an latè-a. 6 Épi lè yo tann dézòd sala, an latilyé moun asanblé. Yo té sipwi an chay paski yo té tann sé moun-an ki kwè an Jézi-a ka palé an langaj péyi yo chak. 7 Yo té tèlman sipwi yo di, “É, é! Tout sé nonm sala ki ka palé la-a sé pa jan Galili? 8 Ki mannyè nou ka tann yo ka palé an langaj manman nou? 9 Nou sé jan Pafya, Médiya épi Ilanm. Nou sòti Mèsopotémiya, Joudiya épi Kapadosiya. Nou sòti Pontòs épi Écha, 10 Frigiya épi Panfiliya. Nou sòti Éjip épi an sé pawès Libya-a ki tou pwé vil Sayrini-an. Adan nou sòti Ronm. 11 Anpami nou ni Jwif épi sa ki pa Jwif mé ki ja aksèpté wilizyon Jwif-la, épi adan nou sòti Krit épi Arébiya. Ki mannyè nou ka tann yo ka di an langaj nou menm tout sé bon bagay-la Bondyé ja fè-a?” 12 Yo té sipwi tèlman yo pa té sav ki sa pou yo té kwè. Yonn mandé lòt, “Ki sa sa vlé di?”\n13 Mé lézòt ki té la pwan yo sèvi widitjil, yo di, “Sé nonm sala ja bwè twòp diven, yo sou!”\n14 Lè sala Pita doubout épi lézòt wonz zapòt-la épi i palé byen fò pou tout sé moun-an tann. I di yo, “Zòt ki Jwif épi tout lézòt moun ki ka wèsté an Jérouzalèm, kouté byen épi mwen kay diʼw sa sé bagay sala vlé di. 15 Sé moun sala pa sou kon ou ka kwè, paski sé névè bonmaten i yé. 16 Bondyé té ja palé bay pwòfèt Jowèl konsèné sa. I di:\n17 ‘Mi sa mwen kay fè an dènyé tan-an:\n18 An sé jou sala mwen kay voyé Lèspwi mwen\n19 Mwen kay fè tout kalité miwak,\n20 Sòlèy-la kay vini menm kon nwèsè,\n21 Lè sala Bondyé kay sové népòt moun ki kay kwiyé asouʼy.’\n22 “Jan Izwayèl, kouté byen sa mwen ka di zòt la-a! Zòt konnèt byen sé Bondyé menm ki té voyé Jézi nonm Nazawèt-la paski zòt ja wè sé miwak-la épi sé gwan twavay-la Bondyé té ba li pouvwa pouʼy fè-a. Zòt konnèt sa byen paski sé isi-a menm anpami zòt i fèʼy. 23 I té ja an plan Bondyé épi i té ja konnèt an davans yo té kay ladjé Jézi anba lanmen zòt, épi zòt té tjwéʼy lè zòt ladjéʼy bay mové nonm pou kwisifyéʼy. 24 Mé Bondyé fèʼy wésisité épi i délivwéʼy hòd lanmò-a, paski i té enposib pou pouvwa lanmò té tjenbéʼy. 25 Lè Wa David té ka palé asou Jézi, i di:\n26 Sé pou sa tjè mwen kontan,\n27 Ou pa kay kité lam mwen koté sé mò-a yé-a,\n28 Ou ja moutwé mwen chimen-an ki ka ban mwen lavi-a,\n29 Pita kontiné ka palé, i di, “Fwè mwen, kité mwen fèʼw konpwann sa byen asou Wa David, gwan gwanpapa lontan nou. I mò épi fòs-la koté yo téwéʼy-la isi-a jis jòdi-a. 30 I sété an pwòfèt épi i té sav sa Bondyé té ja pwonmèt li. Bondyé fè sèman épi i di, ‘Menm kon ou sé an wa, mwen kay fè yonn an sé désandanʼw-lan vini an wa tou.’ 31 David té wè sa Bondyé té kay fè an tan ki kay vini épi i té palé asou wézèwèksyon Mèsaya-a, wa-a Bondyé té pwonmèt pou voyé-a, lè i té di:\n32 Bondyé ja wésisité menm Jézi sala épi nou tout sé témwen sa. 33 Bondyé, Papaʼy, onnowéʼy lè i météʼy asid asou lanmen dwèt li épi i ba li Lèspwi Bondyé, menm kon i té ja pwonmèt. Kon sa sa ou ka wè-a épi ka tann apwézan-an sé kadoʼy i voyé anlè nou. 34 Épi sé pa David ki té mouté an syèl. David menm ki di:\n35 jis tan mwen fè tout lèlmiʼw\n36 “Kon sa zòt tout jan Izwayèl ni pou konnèt pou vwé, menm Jézi sala zòt kwisifyé-a, sé li menm Bondyé fè vini Senyè-a épi sé li menm ki wa-a Bondyé té pwonmèt pou voyé-a!”\n37 Lè sé moun-an tann sa, sa té fè yo lapenn an chay. Yo di Pita épi sé lézòt zapòt-la, “Fwè, ki sa pou nou fè?”\n38 Pita di yo, “Zòt chak ni pou tounen hòd péché zòt èk vin jwenn Bondyé, épi nou kay batizéʼw pou moutwé ou kwè an Jézi Kwi, pou Bondyé sa pawdonnen péchéʼw, épi ou kay wisivwè Lèspwi Bondyé, kado Bondyé. 39 Paski pwonmèt sala Bondyé té fè-a sé pou ou épi pou ich ou épi pou lòt moun ki lwen, pou tout sa Bondyé Senyè-a kay kwiyé pou vin jwenn li.”\n40 Èk Pita plédé épi yo èk an chay lòt pawòl. I di yo, “Chapé kòʼw anba pinisyon-an ki ni pou vini asou sé mové moun sala.” 41 An chay moun kwè sa i té di yo-a épi yo té batizé. Menm jou sala apipwé twa mil (3,000) moun vini an gany sé moun-an ki kwè an Jézi-a. 42 Yo té kontan an pil pou sé zapòt-la té enstwi yo. Yo té toujou ka asanblé ansanm, manjé ansanm, épi pwédyé ansanm.\n43 Bondyé kontiné ka bay sé zapòt-la pouvwa pou fè an chay miwak épi gwan twavay épi tout moun wèsté bouch gwan ouvè. 44 Sé moun-an ki té kwè an Jézi Kwi-a té ka viv byen yonn épi lòt épi yo sépawé sa yo té ni anpami yonn a lòt. 45 Yo vann tè yo épi pozèsyon yo épi yo sépawé lajan-an ant yonn a lòt kon chak té bizwen. 46 Toulé jou yo asanblé ansanm an Kay Bondyé-a an Jérouzalèm épi yo manjé lakay yonn a lòt. Yo manjé ansanm èk kontantman épi bon tjè, épi yo wimèsyé Bondyé. 47 Yo di, “Bondyé bon an chay!” Épi tout moun té kontan yo. Toulé jou Senyè-a té ka sové moun anba péché yo, épi gany sé moun-an ki kwè an Jézi-a gwandi.\n*2:1 Fèt Pentikòs-la. Fèt sala sé jou fèsten-an lè tout sé nonm Jwif-la té sipozé alé an Kay Bondyé-a pou sélébwé koumansman tan wékòt-la.


Politik - (page 10) - GWAKAFWIKA REVOLISYON\nPar SHAKA (Gwakafwika) le 21 Avril 2011 à 15:04\nAdan on sel konba pou nou rézisté\nLagwadloup sé tan-nou\nLagwadloup sé pa ta yo\nYo pé ké fè sa yo vlé\nAdan péyi an-nou\nPar SHAKA (Gwakafwika) le 11 Avril 2011 à 20:24\nLarmé kolonyal fwansé\narèsté Laurent Gbagbo\nprézidan a Kòtdivwa\nJòd-la sè é fwè Gwadloup, an ka apwann léta kolonyal fwansé mèt lapat asi Laurent Gbagbo, prézidan nòmalman a on péyi souvren. A pa sarkozy prézidan a fwansé ki té déklaré on jou, zafè a Fwansafwik sa fini? Nou ka konstaté jòd-la a pa vré! Kòtdivwa pa on péyi endépandan sé on téritwa outrèmè fwansé!\nSa ka fan pli chyé la, sé vwè LONI an konplosité èvè fwansé!\nLiGTG é FKNG : Lendépandans ba péyi Gwadloup!\nPar SHAKA (Gwakafwika) le 11 Avril 2011 à 15:07\nModòd a-yo : lendépandans ba péyi Gwadloup!\nAdan kongré a LiGTG é ta FKNG ki bout simenn pasé, militan a-yo mété adan rézolisyon a-yo, lendépandans é souvrènté ba péyi Gwadloup!\nLendépandans a pa lè ou ka viv tousèl a-w! Lendépandans sé lyanné-w èvè dòt péyi (rélasyon ékonomik, diplomatik...)! Lendépandans, sé pòté solidarité ba dòt péyi, sé osi wousivwè solidarité a dòt péyi padavwa sa ka rivé vou pé rivé vwazen a-w osi!\nKouté an midi-la é oswè-la adan jounal a RTB, déklarasyon final a sèkrétè jénéral a LiGTG é pòt-pawòl a LKP, kanmarad Eli Domota. Sa fò, fò, fò! Sé yonn adan pli bèl déklarasyon kanmarad-la ja voyé!\nFKNG li kant a-y anbout a kongré a-y, désidé on kréyasyon a on drapo Gwadloup èvè tout sé òganizasyon patriyotik é èvè pèp Gwadloup!\nPar SHAKA (Gwakafwika) le 5 Avril 2011 à 00:55\nRoch Wamytan é Oscar Temaru kay menné péyi\na-yo asi chimen a lalibèté?\nListwa pa ka fè dèyè é an ka èspéré sé douvan i kay. Dé endépandantis pwan pwès an menm moman-la tèt a péyi a-yo an Kanaky é an Polinézi. Roch Wamytan (UC-FLNKS) pou Kanaky é Oscar Temaru (UPLD) pou Polinézi. On bèl nouvèl toubòlman! Mé an ka èspéré sé dé gwan nonm-lasa pé ké lésé fwansé pyéjé yo kon yo té pyéjé misyé Alfred Marie-Jeanne Matnik. Pawti a Marie-Jeanne (MIM) rété 12 lanné an tèt a réjyon Matnik é péyi-lasa, pa menm lotonòmi i pwan. Pétèt asi Letchimy, Matnik ké vin otonòm mé biten-lasa dwèt ké fèt an dé tan. Awtik 73-la avan é apré ta 74-la.\nÈvè mésyé Wamytan é Temaru, ès Kanaky é Polinézi ké pwan chimen a lémansipasyon? Nou ké la pou nou vwè!\nViktwa ba sé pwogésis-la\nPar SHAKA (Gwakafwika) le 28 Mars 2011 à 14:30\nJean-Marie Hubert (UPLG), José Toribio (PSG) é Chantal Lérus (FRAPP)\nkochi bèk a moun a Lirèl yè swa!\nDézyèm tou a kantonal an péyi an-nou bout é moun a Lirèl pa rivé pèsé. Yo tout pèd douvan rèprézantan a sa yo kriyé "La gauche alternative". Pèp-la komansé konpwann! I komansé konpwann davwa i sav fò pa nou pèp Gwadloup konté asi moun ka gadé enki manda a-yo! On bèl biten pou divini a péyi-la. Nou ka èspéré pèp-la ké konpwann sé adan chimen a lémansipasyon péyi-la ké vwè douvan-y. Konba dèyè poko mannyé!


Twavay 23 ACFNT - Pòl gadé sé manm konsèy sé Jwif-la an - Bible Search\nTwavay 22 Twavay 24\nPòl Palé Douvan Konsèy Sé Jwif-la\n1Pòl gadé sé manm konsèy sé Jwif-la an mitan zyé épi i di yo, “Fwè mwen, mwen toujou té ka fè sa mwen té kwè ki bon douvan Bondyé épi pou jis jòdi-a konsyans mwen pa janmen bat mwen.” 2Lè i di sa, Annannayas, pli ho chèf pwèt-la, konmandé sé nonm-lan ki té doubout bò Pòl-la pou fwapéʼy anlè bouch li. 3Mé Pòl diʼy, “Bondyé kay fwapéʼw tou! Ou menm kon an vyé masonn lèd yo pentiwé an blan! Ou asid la pou jijé mwen akòdans lwa-a Bondyé té bay Moziz-la, mé ou menm ka kasé lwa-a lè ou konmandé yo pou konyen mwen.”\n4Sé nonm-lan ki té doubout tou pwé Pòl-la diʼy, “Ou ka ensilté pwèt Bondyé-a?”\n5Pòl di, “Fwè mwen, mwen pa sav sa sété pli ho chèf pwèt-la, paski lévanjil-la di, ‘Ou pa ni pou ensilté an nonm ki ka kondwi sé moun ou-an.’ ”\n6Lè Pòl gadé épi i wè adan sé moun-an ki té adan konsèy-la sété Sadisyen épi adan sété Fawizyen, i palé byen fò douvan yo, i di, “Fwè mwen, sé on Fawizyen mwen yé, ich an Fawizyen, épi wézon-an yo mennen mwen lodyans apwézan-an sé paski mwen ka èspéyé èk konfyans ki sé moun-an ki mò-a kay wésisité!” 7Menm lè-a i di sa-a, sé Fawizyen-an épi Sadisyen-an koumansé babyé épi la té ni halé kasé anpami yo tout. 8(Sa fèt paski sé Sadisyen-an di moun pa ka wésisité, épi la pa ni ni nanj ni lèspwi, mé sé Fawizyen-an kwè an toulé twa.)\n9An gwo roro lévé anpami sé Jwif-la, épi déotwa Fawizyen ki sété titja lwa sé Jwif-la doubout épi yo koumansé on chikann ki té byen cho. Yo di, “Nou pa jwenn pyès fòt èk nonm sala! Pitèt on nanj ében on lèspwi dwé palé ba li vwé!”\n10Chikann-an té ka vini tèlman cho, konmandè-a té pè yo té kay déchiwé Pòl an miyèt. Kon sa i konmandé sé sòldaʼy-la pou désann ay tiwé Pòl anpami yo épi mennenʼy mouté an kay sé sòlda-a.\n11An li òswè Senyè-a doubout bò Pòl épi i diʼy, “Ou pa bizwen pè! Ou ja sèvi mwen témwen an Jérouzalèm épi ou kay ni pou sèvi mwen témwen an vil Ronm tou.”\nSé Jwif-la Fè Konplo Pou Tjwé Pòl\n12An li denmen bonmaten, déotwa Jwif jwenn ansanm pou yo fè on konplo, épi yo fè an pwonmèt douvan Bondyé èk yo di yo pa kay manjé ni bwè anyen jis tan yo tjwé Pòl. 13La té ni plis pasé kawant (40) Jwif ki té an konplo sala. 14Yo alé koté sé chèf pwèt-la épi sé ofisyé Jwif-la épi yo di yo, “Nou ja fè an sèman ki sèwyé an chay ki nou pa kay manjé anyen tout tan nou pa tjwé Pòl. 15Kon sa apwézan nou vlé ou épi sé manm konsèy-la voyé an konmisyon bay konmandè sé sòlda-a épi mandéʼy pou voyé Pòl douvan konsèy-la konmkwéki zòt vlé jwenn pli bon enfòmasyon asouʼy. Mé nou kay pawé pou nou sa tjwéʼy avan i wivé isi-a.”\n16Mé on gason sésé Pòl vin konnèt sa épi i mouté an kay sé sòlda-a ay di Pòl.\n17Pòl kwiyé an ofisyé épi i diʼy, “Mennen tibway sala bay konmandè-a. I ni an bagay pou diʼy.”\n18Épi ofisyé-a pwan tibway-la, i mennenʼy bay konmandè-a épi i diʼy, “Pwizonnyé-a yo ka kwiyé Pòl-la kwiyé mwen épi i di mwen mennen tibway sala baʼw paski i ni on bagay pou diʼw.”\n19Konmandè-a tjenbé lanmen gason-an épi i mennenʼy asou koté épi i diʼy, “Ki sa ou ni pou di mwen-an?”\n20Tibway-la di konmandè-a, “Sé Jwif-la ja dakò pou mandéʼw pou mennen Pòl douvan konsèy sé Jwif-la denmen, konmkwéki yo vlé jwenn pli bon enfòmasyon asouʼy. 21Mé pa kouté yo, paski la ni plis pasé kawant (40) nonm ki séwé asou chimen-an ka èspéyé pou yo tjwéʼy. Yo ja sèwmanté yo pa kay ni manjé ni bwè tout tan yo pa tjwé Pòl. Yo pawé pou fèʼy épi apwézan yo ka èspéyé disizyonʼw.”\n22Konmandè-a diʼy, “Pa di pyèsonn sa ou ja di mwen-an,” épi i voyé tibway-la alé.\nYo Voyé Pòl Bay Gouvènè Filiks\n23Lè sala konmandè-a kwiyé dé an sé ofisyéʼy-la épi i di yo, “Pawé dé san (200) sòlda, ansanm épi swasant dis (70) nonm asou chouval épi dé san nonm ki amé épi pitjèt fè. Épi di yo pou pwépawé kò yo pou alé Sizariya a névè òswè-a. 24Épi bay Pòl déotwa chouval tou épi mennenʼy pouʼy sa wivé byen douvan Gouvènè Filiks.”\n25Konmandè-a ékwi an lèt bay gouvènè-a èk i di:\n26Mwen Klòdiyòs Lisiyas ka voyé bonjou pou Èksélans Gouvènè Filiks:\n27Sé Jwif-la mété lanmen anlè nonm sala épi yo té ka tjwéʼy, mé lè mwen vin konnèt sété jan Ronm i yé, mwen épi sé sòlda mwen-an alé chapéʼy. 28Mwen té vlé sav pouki yo ka akizéʼy, kon sa mwen mennenʼy douvan konsèy yo-a. 29Mwen vin konnèt i pa fè anyen pouʼy té méwité lajòl ni pou yo tjwéʼy. Sa yo té ni kont li-a sété an bagay ki té ni pou fè épi lwa yo menm. 30Épi lè mwen vin sav déotwa Jwif té fè konplo pou tjwéʼy, mwen voyéʼy baʼw menm lè-a, épi mwen ja di sé moun-an ki ka akizéʼy-la pou vini douvanʼw pou fè plent yo.\n31Sé sòlda-a fè sa yo té konmandé yo pou fè. Jou òswè sala yo pwan Pòl épi yo mennenʼy jis an vil Antipatròs. 32An li denmen, sé sòlda-a ki té a pyé-a viwé an kay sé sòlda-a épi yo kité sé sòlda-a ki té asou chouval-la mennenʼy alé. 33Lè yo wivé an vil Sizariya, yo bay gouvènè-a lèt-la épi yo ladjé Pòl an lanmenʼy. 34Gouvènè-a li lèt-la épi i mandé Pòl ki péyi i sòti. Pòl di i sòti Silisiya. Lè Pòl diʼy sa, 35i di Pòl, “Mwen kay tann ou lè sé moun-an ki akizéʼw-la wivé.” Épi i konmandé sé sòldaʼy-la pou yo mennen Pòl an gwo kay-la Hèròd té fè-a, épi i konmandé yo pou véyéʼy.


Jémz 5 ACFNT - Bon, kouté byen, ou menm ki wich. Ou pé - Bible Search\nJémz 4 1 Pita 1\n1Bon, kouté byen, ou menm ki wich. Ou pé koumansé pléwé dépi atjwèlman pou sé soufwans-lan ki kay vini anlèʼw-la. 2Sé wichès ou-a kay pouwi, èk wavèt kay manjé sé bèl had ou-a. 3Lò-a èk dajan-an ou ja séwé-a kay plen lawouj, épi asou jou jijman-an, moun kay wè ou té vowas èk ou té la pou kòʼw yonn. Èk lawouj sala kay détwi kòʼw menm kon difé. Ou ja séwé an chay lajan pou sé dènyé jou sala. 4Chonjé mannyè ou pa té péyé sé moun-an ki wékòlté jadenʼw-lan. Tann mannyè yo ka pléwé kont ou. Vwa yo ja wivé jis an zòwèy Bondyé Senyè-a ki ni tout pouvwa-a. 5Ou viv laviʼw an latè-a an plézi paski ou té sa achté sa ou vlé. Ou vini gwa menm kon an bèf yo fè vini gwa pou yo té tjwé. 6Ou ja kondanné èk tjwé moun ki inosan, èk yo pa té sa fè pyès défans pou kò yo.\n7Sé pouʼw ni pasyans, fwè èk sè, pou jis lè Senyè-a kay vini. Gadé ki mannyè moun-an ki ka planté jaden-an ka èspéyé èk pasyans pou jaden-an i ka dépan anlè-a pwodwi manjé. I ka èspéyé èk pasyans pou jis pwèmyé èk dènyé sézon lapli-a. 8Kon sa sé pouʼw ni pasyans tou. Pa dékouwajé, paski Senyè-a ka vini talè.\n9Pa bougonnen kont yonn a lòt, fwè èk sè, pou Bondyé pa jijéʼw menm, paski jij-la tou pwé ka vini. 10Fwè èk sè mwen, chonjé sé pwòfèt-la ki té ka palé konmisyon Senyè-a. Gadé mannyè yo té doubout fò èk pasyans lè yo té ka soufè. Sé pouʼw fè menm kon yo. 11Nou ka di yo sé moun Bondyé benni paski yo té doubout fò èk pasyans. Ou ja tann mannyè Jòb té ni pasyans lè i té ka soufè, èk ou ja tann sa Bondyé Senyè-a té fè ba li an bout-la, paski Senyè-a bon èk i ni konpasyon.\n12Fwè èk sè mwen, avan tout lòt bagay, mi sa ki pli enpòtan: Pa fè sèman lè ou ka fè an pwonmèt. Pa fè sèman asou syèl-la ni asou latè-a, ni asou pyès lòt bagay. Lè ou ni pou di “wi” di wi, èk lè ou ni pou di “non” di non. Tjenn pwonmèt ou èk Bondyé pa kay kondannéʼw.\n13Si la ni pyès an zòt ki an twaka, sé pouʼy pwédyé. Si la ni pyès ki ni tjè kontan, sé pouʼy chanté èk wimèsyé Bondyé. 14Si la ni pyèsonn ki malad anpami zòt, sé pouʼy voyé kwiyé sé ofisyé-a ki ka kondwi légliz-la. Yo kay pwédyé ba li èk yo kay vidé lwil anlèʼy an non Senyè-a. 15Lè yo pwédyé èk lafwa èk kwè ki Bondyé kay djéwi moun sala, Bondyé kay viwé ba li santé ankò èk pawdonnenʼy si i ja fè péché. 16Kon sa konfésé péché zòt bay yonn a lòt èk pwédyé bay yonn a lòt pou Bondyé sa djéwi zòt. Lapwiyè an nonm ki ka viv dwèt douvan Bondyé ni an pil pouvwa. 17Pa obliyé, Ilaydja sété an nonm menm kon nou. I té pwédyé wèd pou lapli pa tonbé, épi lapli pa tonbé pou twa lanné é dimi. 18Apwé sa, i pwédyé pou lapli, èk syèl-la ladjé lapli pou tè-a té pwodwi fwiʼy.\n19Fwè èk sè, si yonn an zòt kité chimen lavéwité-a èk an lòt fwè mennenʼy viwé ankò, pa obliyé, 20moun-an ki fèʼy kité vyé chimen-an i té pwan-an kay sové lam li anba lanmò. Èk Bondyé kay pawdonnenʼy an pil péché.


Wévélasyon 12 ACFNT - Lè sala on bagay étwanj pawèt an - Bible Search\nWévélasyon 11 Wévélasyon 13\n1Lè sala on bagay étwanj pawèt an syèl-la, on bagay moun pa té janmen wè. On bagay enpòtan té pawé pou fèt. La té ni an madanm ki té abiyé èk sòlèy-la, épi lalin-an té anba pyéʼy. I té ni an kouwonn anlè tèt li ki té fèt èk douz étwal. 2I té pawé pou akouché épi i hélé paski i té malad akouché. 3An lòt bagay ki étwanj pawèt an syèl ankò, an bagay moun pʼòkò janmen wè. La té ni an gwo sèpan, i té wouj èk i té ni sèt tèt épi dis kòn èk i té ni an kouwonn asou chak tèt-la. 4I pwan latjéʼy èk i twennen yonn an chak twa étwal ki an syèl-la èk i jété yo anlè latè-a. Épi i doubout douvan madanm-lan ki té pawé pou akouché-a pouʼy té sa manjé ti manmay-la madanm-lan té pawé pou fè-a. 5Madanm-lan fè an ti gason. Ti gason sala kay sèvi on baton wa ki fèt an fè pou sa kondwi sé nasyon latè-a. Lè ti gason sala fèt, yo pwanʼy èk yo annèk mennenʼy mouté koté Bondyé ka kondwi-a. 6Épi madanm-lan pati kouwi alé an hòtè. Bondyé té ja pwépawé an plas ba li la pou yo té sa otjipéʼy pou yon mil dé san swasant (1260) jou.\n7Lè sala ladjè pété an syèl-la, épi chèf nanj-lan yo ka kwiyé Michèl-la épi nanj li goumen kont gwo sèpan-an. Gwo sèpan-an èk nanj li goumen wèd, 8mé yo pa té fò asé. Michèl épi sé nanj li-a genyen batay-la épi yo pa té kité yo wèsté an syèl ankò. 9Kon sa yo pwan gwo sèpan-an yo ka kwiyé Satan ében Denmou-an, èk yo jétéʼy désann anlè latè-a, li épi tout sé nanj li-a. Sé li ki gwo sèpan-an ki té la dépi an koumansman-an ki té ka kwennen sé moun latè-a.\n10Lè sala mwen tann an vwa sòti an syèl-la, i palé fò, i di,\n11“Sété èk pouvwa-a ki an san Ti Mouton-an sé fwè nou-an té genyen ladjè-a kont Satan\n12“Sé pou tout syèl èk zòt tout ki ka wèsté an syèl-la fè tjè zòt kontan!\n13Lè gwo sèpan-an wè yo té jétéʼy désann asou latè-a, i pati dèyè madanm-lan ki té fè ti gason-an, 14mé yo bay madanm-lan dé zèl, menm kon an gwo malfini pouʼy té sa chapé kòʼy pou sèpan-an pa jwenn li. I volé alé an plas-la yo té ja pwépawé ba li an hòtè-a. Yo kay otjipéʼy la pou twa lanné é dimi.\n15Lè gwo sèpan-an wè sa, i ouvè djòl li èk i vonmi dlo menm kon an lawivyè gwo dèyè madanm-lan pou dlo-a té chayéʼy. 16Mé latè-a édé madanm-lan, latè-a ouvè djòl li épi i bwè tout dlo-a gwo sèpan-an té vonmi-an. 17Lè gwo sèpan-an wè sa, i té faché tèlman kont madanm-lan, i pati ay fè ladjè kont sé lézòt ich madanm-lan. Sé yo ki té ka obéyi konmandman Bondyé épi sé yo ki té kwè pawòl Jézi, paski i té moutwé yo sé pawòl sala sé lavéwité. 18Lè sala gwo sèpan-an doubout bò lanmè-a.


Tèstèman nèf-la: Épi an posyòn an liv samz-la WÉVÉLASYON 1\nJézi Kwi Bay Jan\nAn liv Wévélasyon-an ni sé vizyon-an Jézi Kwi té moutwé sèvant li, Jan. Yo té awété Jan èk yo ègziléʼy anlè lilèt-la yo ka kwiyé Patmòs-la. Paditan i té la, Jézi moutwéʼy sé vizyon-an èk i diʼy ékwi yo adan an liv. Jan voyé liv sala bay sèt légliz-la ki té an Écha-a.\nAn tan-an liv-la té ékwi-a té ni an pil pèsikasyon. Tout moun ki té mété lafwa yo an Jézi Kwi té ka soufè anba lanmen wa Ronm-lan ki té ka kondwi latè-a an tan sala. Jan té ékwi liv sala pou té ankouwajé sé moun Bondyé-a pou yo té doubout fò anba pèsikasyon-an yo té ka jwenn-an èk pou yo té èspéyé èk konfyans pou jis lè Jézi Kwi viwé.\nAn liv-la ni diféwan vizyon. Magwé la ni diféwan wipinyon asou sa yo vlé di, la ni yon bagay ki ka pawèt aklè an tout liv-la: Bondyé kay sèvi Jézi Kwi pou détwi tout lèlmiʼy èk Satan tou. Lè sala Bondyé kay bay tout moun ki kontiné kwè an li tout sa i té pwonmèt yo. Épi Bondyé kay fè an syèl èk an latè nèf.\n1 Mi vizyon-an Bondyé bay Jézi Kwi pouʼy té moutwé sé sèvant li-a sé bagay-la ki ni pou fèt touswit-la. Sé Jézi Kwi menm ki té voyé nanj li koté sèvant li Jan pouʼy té moutwéʼy sé bagay sala. 2 Jan di tout sé vizyon-an i té wè-a. I ja ékwi pawòl Bondyé, èk Jézi Kwi menm moutwéʼy sé pawòl sala sé lavéwité. 3 Pa dé bon i bon pou moun-an ki li liv sala. Pa dé bon i bon pou tout moun ki kouté sé pawòl sala ki sòti an bouch Bondyé-a, èk pou tout moun ki obéyi tout sa ki ékwi an liv sala! Tan-an ka vini touswit lè sé bagay sala kay fèt.\nJan Voyé Bonjou Bay Sèt Légliz\n4 Sé mwen Jan ki ka ékwi liv sala bay zòt, sé moun Bondyé-a ki an sèt légliz-la an Écha. Mwen ka pwédyé pou zòt sa wisivwè lagwas èk lapé ki ka sòti an Bondyé ki vivan atjwèlman, èk ki té vivan dépi avan anyen té fèt, èk sé li ki kay viwé an latè-a ankò. Sé bennédiksyon sala ka sòti an sèt lèspwi-a ki an pwézans Bondyé koté i asid ka kondwi kon wa. 5 Èk sé bennédiksyon sala ka sòti an Jézi Kwi tou, moun-an ou sa toujou apiyé anlèʼy-la. Sé li ki ka palé lavéwité-a konsèné Bondyé. Sé li pwèmyé Bondyé wésisité. Sé li ki ka kondwi tout wa ki an latè-a.\nI enmen nou, èk sanʼy koulé pou lapéti nou pouʼy té sa chapé nou anba pouvwa péché. 6 I fè nou vini an konpanni moun ki anba kondwit li, èk i fè nou vini pwèt pou Bondyé pou nou sa sèvi Papaʼy Bondyé. Sé pou tout moun lévé non Jézi Kwi èk di ki otan pouvwa i ni pou tout tan èk pou tout tan! Amèn.\n7 Gadé! Mi, i ka vini asou nwaj-la, èk tout moun kay wèʼy, jis sé moun-an ki pèséʼy-la. Tout moun ki an latè-a kay an lapenn èk yo kay pléwé lè yo kay wèʼy. Épi sé kon sa i kay fèt pou vwé. Amèn!\n8 “Sé mwen ki Alfa épi Oméga, sé mwen ki koumansman tout bagay èk sé mwen ki finisman tout bagay. Sé mwen ki vivan atjwèlman, ki té vivan dépi avan anyen té fèt, épi sé mwen ki kay viwé an latè-a ankò.” Sé Bondyé Senyè-a ki ni tout pouvwa-a ki di sa.\nJan Wè Jézi Kwi Adan An Vizyon\n9 Mwen Jan sé fwèʼw, èk nou ka soufè ansanm pou lapéti Jézi Kwi. Nou ka doubout fò èk pasyans, paski nou sé moun Jézi Kwi ka kondwi. Yo awété mwen èk yo mété mwen anlè lilèt-la yo ka kwiyé Patmòs-la pou lapéti pawòl Bondyé mwen té ka pwéché. Jézi Kwi menm moutwé nou sé pawòl sala sé lavéwité. 10 Asou jou Senyè-a,* jou Senyè-a. Jou Senyè-a sé Dimanch, jou-a Jézi wésisité-a. Asou jou sala pwèmyé sé disip Jézi-a té ka asanblé pou yo adowé Bondyé. Lèspwi Bondyé vini anlè mwen, èk mwen tann on gwo vwa dèyè mwen, èk vwa sala té menm kon on twonpèt ki té ka kòné. 11 I di mwen, “Sé bagay sala ou ka wè-a, ékwi yo adan an liv épi voyéʼy bay sé moun Bondyé-a ki an sé légliz-la ki an sèt vil Écha-a. Sèt vil sala sé Èfésòs, Smèna, Pèganmòs, Tayatayra, Sadis, Filadèlfiya épi Léyodisiya.”\n12 Lè mwen tounen pou mwen wè kilès ki té ka palé-a, mwen wè sèt lanp lò doubout atè-a. 13 La té ni an moun anpami sé lanp sala ki té ka sanm an nonm. I té ni an lonng had anlèʼy ki ka wivé jis an dé pyéʼy, épi i té ni an sanng lò oliwon lèstonmak li. 14 Èk pa dé blan chivé nonm sala té blan! I té blan kon koton! Dé zyéʼy té ka limen menm kon flanm difé, 15 èk dé pyéʼy té ka kléwé menm kon tjwiv. Lè i palé, vwaʼy té menm kon an lawivyè gwo, 16 èk i té ni sèt étwal an lanmen dwèt li, èk an sab dé lanm té ka sòti an bouch li. Fidjiʼy té ka kléwé menm kon sòlèy midi.\n17 Lè mwen wèʼy la, mwen tonbé ajounou an pyéʼy èk mwen bésé tèt mwen atè menm kon an moun ki mò. I mété lanmen dwèt li anlè mwen èk i di mwen, “Pa pè! Sé mwen ki pwèmyé èk sé mwen ki dènyé. 18 Mwen sé moun-an ki vivan-an! Mwen té mò, mé gadé, atjwèlman mwen vivan pou tout tan. Sé mwen ki ni pouvwa anlè lanmò èk sé mwen ki ni laklé-a koté sé mò-a fèmé-a.”\n19 Bon, ékwi tout sé bagay-la ou ja wè-a adan on liv. Ékwi sé bagay-la ki ka fèt atjwèlman-an èk sa ki kay fèt an tan ki pou vini. 20 Èk kité mwen diʼw sigwé sèt étwal-la ou wè mwen ni an lanmen dwèt mwen-an, èk sèt lanp lò-a. Sèt étwal-la sé sèt nanj-lan mwen mété pou véyé sèt légliz-la ki an Écha-a, èk sèt lanp lò-a sé sèt légliz-la.\n*1:10 jou Senyè-a. Jou Senyè-a sé Dimanch, jou-a Jézi wésisité-a. Asou jou sala pwèmyé sé disip Jézi-a té ka asanblé pou yo adowé Bondyé.


Listwa - (page 5) - GWAKAFWIKA REVOLISYON\nJòdi-la, sé fèt a drapo ayisyen-la\nPar SHAKA (Gwakafwika) le 18 Mai 2011 à 14:29\nOn drapo ki tini 208 lanné!\nNou té on jou a févriyé 1803 lè labann a Désalin é Pétyon désidé raché koulè blan a drapo fwansé-la. Kifè i rété enki wouj é blé-la é sé kon sa drapo a nasyon Ayiti vin kréyé. On drapo yo rann ofisyèl on jou 18 Mé 1803, swa hui mwa avan yo té pwoklamé lendépandans a péyi-la. Drapo-la tini 208 lanné!\nPèp Ayisyen kèlanswa koté i yé, ka fété jòdi drapo a-y. Dyaspora-la ki an Gwadloup pé ké manké fè-y! On sélébrasyon ayisyen ka natirèlman asosyé gwadloupéyen! Jou-lasa, moun kay manjé soup a jiwomon!\nMagré tout tribilisayon péyi Ayiti ka sibi, drapo a nasyon-lasa ka rété doubout!\nSa ka montré nou pa bizwen nou atann nou vin endépandan pou nou ja ni on drapo! Sa sé ba sé patriyòt-la, an ka voyé sa!\nPar SHAKA (Gwakafwika) le 18 Avril 2011 à 14:33\n17 avril 1980 - 17 avril 2011 ka fè 31 lanné péyi Zimbabwé débarasé-y dè kolon anglé. On lendépandans ki pa ka fè lòksidan plézi davwa kon Ayiti, nèg déchouké blan an péyi-la. E sa ka rann yo pli anrajé ankò sé vwè Mugabé pa ka pliyé jounou douvan yo! Zimbabwé sété gad-manjé a Lafwik. Ka sé blan-la fè? Yo enki désidé mété on kalté blokis asi konmès a péyi-lasa ; kivédi anpéché moun a-y achté pwodiksyon a péyi-lasa. Rézilta lòksidan touvé mwayen fouté on dézòd an péyi-lasa. A pa kriminèl sa?\n17 avril 1980, yo envité Bob Marley é gwoup a-y jwé pou fété lendépandans-la èvè pèp Zimbabwé. Mimi-y! Pa obliyé nou ka komémoré 30 èm disparisyon a gwan nonm-la!\nZimbabwé adan èstad Salsbury an péyi Zimbabwé (17 avril 1980)\n"Every man got a right to decide his own destiny"\nKivédi sè é fwè Gwadloup, chak nonm dwèt pwan chimen a rèspnsabilité!\nPar SHAKA (Gwakafwika) le 15 Avril 2011 à 01:24\nOuvéa, on film kay fè on pakèt blan plézi Kanaky!\nMathieu Kassovitz kay voyé douvan figi a-yo an vil Cannes adan fèstival a-yo an Fwans on film i touné asi sa'y té pasé Ouvéa an 1988 an péyi Kanaky. On koté ola kanak té mò anba bal a kolonyalis fwansé! On film an di zòt kay fè on pakèt blan plézi Kanaky, ah,ah,ah! Film-lasa Mathieu Kassovitz té oblijé touné-y an Polinézi! Fwansé ja fè krim! A pa kouyonnad!\nSoni Ripè, ja ni 20 lanné!\nPar SHAKA (Gwakafwika) le 25 Février 2011 à 13:23\n25 févriyé 1991 - 25 févriyé 2011, 20 lanné Soni Ripè militan a lakòz nasyonal Gwadloup lagé nou. Soni Ripè powèt, manm a lèGONG, manm fondatè a LiPLG. Dèpi 25 févriyé 1992 swa on lanné apré mò a-y, tout patriyòt Gwadloup ka chonjé gwan nonm-lasa. 25 févriyé 2010, sé patriyòt-la té douvan tonb a-y an komin Kapèstè Bélo. Mi on omaj misyé Klòd Makouk ansyen sèkrétè jénéral a LiPLG té ka bay lanné pasé an simityè Kapèstè.\nMalcom : fò nou fè-y èvè tou sa nou ni an men an-nou!\nPar SHAKA (Gwakafwika) le 21 Février 2011 à 19:08\n21 févriyé 1965, Lamérik té\nka asasiné on gwan révolisyonnè\nMalcom X toujou té ka di : "By any means necessary". Kivédi déchoukaj a on sistenm dwèt menné èvè tout kalté biten ki pé tonbé an men an-nou!\nMi on démokat-pawòl gwan nonm-lasa té ka voyé ba pèp a-y !


Mafyou 19 ACFNT - Lè Jézi fini di yo sa, i kité Galili - Bible Search\nMafyou 18 Mafyou 20\nJézi Palé Konsèné Dévosé\n1Lè Jézi fini di yo sa, i kité Galili épi i alé an Joudiya, lòt bò Lawivyè Jouden-an. 2An chay moun swiv li, épi i djéwi tout sa ki té malad anpami yo.\n3Adan sé Fawizyen-an vini koté Jézi pou gadé si yo té sa kwennenʼy épi kwèsyon. Yo mandé Jézi, “Ès lwa-a ka bay an nonm pèwmisyon pou dévosé madanm li pou népòt wézon?”\n4Jézi di yo, “Ès ou pʼòkò li sa lévanjil-la di? I di, an koumansman-an Bondyé té fè moun, nonm épi fanm, 5épi Bondyé di, ‘Sé pou wézon sala an nonm kay kité manmanʼy épi papaʼy épi i kay viv épi madanm li kon madanm èk misyé, épi yo kay kon on sèl moun.’ 6Kon sa yo pa dé moun ankò, mé an sèl. Pyès nonm pa sipozé sépawé sa Bondyé ja mété ansanm.”\n7Sé Fawizyen-an mandéʼy, “Bon, pouki pou Moziz ban nou lwa-a ki di an nonm sa bay madanm li on satifika dévosé épi voyéʼy alé?”\n8Jézi wéponn yo, “Moziz kitéʼw fè sa paski tjè zòt té twò wèd, mé an koumansman-an lè Bondyé té fè moun, sé pa kon sa i té yé. 9Ében mwen ka diʼw, si an nonm dévosé madanm li pou pyès wézon apa di si madanm-lan fè adiltè, épi i mayé an lòt fanm, nonm sala ka fè adiltè.”\n10Sé disip-la di Jézi, “Ében, si sé kon sa mawiyaj yé, i pli mèyè pou an moun wèsté san mayé.”\n11Jézi di yo, “Sé pawòl sala pa pou tout moun, mé pou sé moun-an Bondyé bay pouvwa-a pou sa aksèptéʼy-la. 12La ni diféwan wézon an nonm pa ka mayé. Adan pa ka mayé paski yo fèt pou yo pa mayé. Adan pa ka mayé paski nonm chatwé yo, épi lézòt pa ka mayé pou yo sa twavay anba kondwit Bondyé pli mèyè. Moun-an ki sa konpwann sa-a, kitéʼy konpwann.”\nJézi Benni Ti Manmay\n(Mak 10:13-16; Louk 18:15-17)\n13Déotwa moun mennen ti manmay bay Jézi pouʼy té sa mété lanmenʼy anlè yo épi pwédyé ba yo, mé sé disip-la pwi dèyè yo.\n14Jézi di yo, “Kité sé ti manmay-la vini jwenn mwen épi pa anpéché yo, paski sé moun kon sé ti manmay sala ki ka vini anba kondwit Bondyé.” 15Jézi mété lanmenʼy anlè sé ti manmay-la épi i benni yo épi i alé.\nJenn Nonm Wich-la\n(Mak 10:17-31; Louk 18:18-30)\n16An jou an nonm alé koté Jézi épi i mandéʼy, “Titja, kilès bon bagay mwen ni pou fè pou Bondyé ban mwen lavi étonnèl?”\n17Jézi diʼy, “Pouki ou ka mandé mwen konsèné bagay ki bon? Sé Bondyé yonn ki bon. Si ou vlé ni lavi étonnèl, obéyi sé konmandman-an.”\n18I mandé Jézi, “Kilès konmandman?”\nJézi diʼy, “Pa tjwé, pa fè adiltè, pa vòlè, pa sèvi fo témwen kont lòt moun, 19wèspèkté manmanʼw épi papaʼw, épi enmen pwochenʼw menm kon kòʼw menm.”\n20Jenn nonm-lan di, “Mwen ja obéyi tout sé konmandman sala. Ki sa mwen ni pou fè ankò?”\n21Jézi diʼy, “Si ou vlé vini pawfé, alé vann tout sa ou ni épi bay lé pòv lajan-an, épi ou kay ni wichès an syèl, épi apwé sa vini swiv mwen.” 22Lè nonm-lan tann Jézi di sa, i pati tou an lapenn paski i té wich an chay.\n23Jézi di sé disip-la, “Mwen ka asiwéʼw, i kay wèd an chay pou moun ki wich vini anba kondwit Bondyé. 24Mwen ka diʼw ankò, i pli ézé pou an kanmèl antwé adan zyé an zédjwi pasé an nonm ki wich vini anba kondwit Bondyé.”\n25Lè sé disip-la tann sa, yo té sipwi an chay! Yo di, “Ében, si sé sa, ki moun ki kay ni lavi étonnèl?”\n26Jézi gadé sé disip-la an mitan zyé épi i di yo, “I enposib pou moun, mé pou Bondyé tout bagay posib.”\n27Lè sala Pita palé, i diʼy, “Mi, nou kité tout bagay dèyè épi nou vini swiv ou. Ki sa nou kay jwenn pou sa?”\n28Jézi di yo, “Mwen ka asiwéʼw, lè Gason Lézòm-lan kay kondwi latè nèf-la èk tout moun ka glowifyéʼy, zòt douz-la ki ka swiv mwen-an kay kondwi tou. Zòt kay asid pou kondwi douz nasyon Izwayèl-la. 29Épi tout moun ki ja kité kay, fwè, sésé, papa, manman, ich, ében tè pou lapéti mwen, kay jwenn yon san fwa plis pasé sa yo té ni-an, épi yo kay jwenn lavi étonnèl. 30Lè Bondyé kay kondwi kon wa, an chay moun ki douvan atjwèlman kay wèsté dèyè, épi an chay moun ki dèyè atjwèlman kay pwan douvan.


TiMalo | Bye-bye 2016 !\nLe 01 janvier 2017An Kreyol,\nLanné 2017 ka komansé, lokazyon pou viré jété on dènyé koudzyé asi 2016.\nLanné 2017 ka komansé, lokazyon pou viré jété on dènyé koudzyé asi 2016. Péyi rich pa asi anho, kon Langlètè, Lamérik, Lafrans, Litali pasé onlo tribilisayon lanné-la sa. 2016 fè nou sonjé si nou té ka kwè nou an sékirité adan sé péyi-la sa nou ni pi kou réfléchi ankò.\nMen abyengadé, a on nivo pi pèwsonèl, onlo bon biten rivé mwen an 2016.\nDyablès ka vwayajé\nSé an 2016 an chayé enpé liv dèyè do an mwen a Bèwlen. Sa ban mwen lokazyon vwè pa ni pon koté ola pèp an nou pa ka rivé pozé valiz a-y, travay é pawtisipé adan sa ki ka fèt la yo yé la.\nPiplis, épi tèknoloji é koudmen, ni mwayen fè Dyablès vwayajé plen dòt koté. Sé pousa an kontan an vwè bout mèt bann-annons a Dyablès dèwo lanné-lasa osi. Ni moun ki pa sav ni on woman fantastik an kréyòl ki parèt. Kontinyé ba-y lavwa.\nAn 2016, nou kontré osi. Zò palé mwen dè liv-la, men siwtou zò palé antrè zòt. Zò palé ba dòt moun osi. Moun ki poko té konnèt liv-la. Zò di yo a ki pwen zò enmé Dyablès, ankijan zò touvé-y pi fasil a li ki zòt té ka kwè. Ki fè enpé moun komandé Dyablès asi sit nichtwèl an mwen parapòt a zòt. Mèsi !\nDésèwten pawtajé avi a yo épi moun toupatou, kon Tyitelle, Orijinal Meaty oben kkiss. Selmanti, an tibwen chagriné davwa an pa té pé vin kouté sosyété L’Ascodela bokanté asi liv-la. Erèzdibonè, jounalis a 97Land té la pou ban nou nouvèl.\nSé an 2016 vidéyo a TEDx-la sòti osi. Adan vidéyo-la sa an té ka envité tout moun a pran tan rakonté sa yo ni a rakonté an kréyòl.\nPas dapré mwen kréyòl sé sa ki pi chouké an kilti a gwadloupéyen. Kidonk, menm si tout gwadloupéyen pa ka viv men jan-la, menm si i ni gwadloupéyen a lajan é gwadloupéyen san lajan, menm si ni gwadloupéyen ki trapé lenstriksyon é dòt ki pa trapé, jenn kon vyé, avòté kon matrité, si nou ka palé menm langaj-la ni mwayen yenn konprann lòt pi myé.\nSé pou sa an té ni on pansé pou SPEG, sendika a ansényan Gwadloup ki té ka fété 40 lanné a-y an 2016.\nAn té kontan osi, palé épi timoun lékòl pou espliké-yo ka rakonté pé sèvi adan on sosyété pannan simenn a kréyòl lékòl. An palé épi timoun ki an kolèj é timoun ki an lisé pou di yo ankijan, dapré mwen, litérati fèt pou rédé-nou pòté on koudèy nèf asi sa nou yé pou vwè ka nou ka kenbé, ka nou ka jété adan mès é labitid an nou.\nSé pousa an ka kontinyé pawtisipé adan Séna a Jèwti Dambury. Sé on manifèstasyon ki ka ègzisté dèpi 5 lanné é ki ka chèché a fè moun rantré an litérati a Karayib-la san pwotokòl. Davwa twòp pwotokòl ka mèt distans, é distans ka anpéché nou sanblé.\nPou 2017, an ka swété nou chèché rèspé. Rèspé pou sa zansèt an nou lésé ban nou. Rèspé pa vé di “pa mannyé” men “fè-y sèvi é lésé tibwen pou dòt touvé”. Rèspé pou kò an nou pas sé adan-y nanm an nou ka vwayajé. Rèspé pou limanité, ki vé di pou chak nonm, chak fanm, chak zanfan fè silans douvan lapenn a lézòt, di mèsi pou sa lézòt ka ba-w, menm jan pou yo fè silans douvan lapenn a-w, é di-w mèsi pou sa ou ka ba-y. Rèspé pou sa Latè ka pòté davwa sé-y tousèl ki pé pòté-y.\nBon lanné Dé-mil-disèt !


Simenn-tala, yo kay fè wol yo enmen kréyol | Montray Kréyol\nCette semaine :265,490\nMartinique-Ecologie présente dans la manifestation contre le chlordécone (425)\nEtat et justice, sachez que les Martiniquais n'accepteront jamais la prescription dans le scandale du chlordécone ! (400)\nDimanche, 16 Octobre, 2016 - 09:29\nAdan ti péyi Matinik nou an, nou mapipi adan zafè fè makakri ek chaché vèglé moun. Ba dlo mouchach pou let, sé adan sa nou fò. Kontel "Simenn Kréyol" ka pwoché ek, asiré pa pétet, zot ké wè tout kalté moun ki pa janmen pwan wotè kréyol, soutou sé politisien-nou an, koumansé vréyé vokal pou di lanmanniè yo jaja sa yo ka kriyé "zépon natirel nou" oben "lang zanset-nou".\nMen lè nou ka jété an zié asou listwè goumen ba kréyol dépi apochan 30 lanné, sa nou ka wè ? Ki pwogré ki fet, rézilta éti nou trapé, sé davwè kréyolis, asosiyasion ka défann kréyol, matjè kréyolopal, met-lékol kisasayésa..., lévé-doubout pou obtienn dé sèten bagay. Sé pa sé politisien-nou an ki fè an tjou-patat pou sa ba lang-nou an an pal. Kontel, lè nou ka gadé sa ki fet pou CAPES kréyol la kivédi konkou-a ki ka pèmet rikrité pwofésè kréyol pou kolej ek lisé, nou ka konstaté ki sé GEREC (Groupe d'Etudes et de Recherches En Espace Créole) ki mennen goumen-an. Sé moun kon Jean BERNABE, Raphaël CONFIANT, Robert DAMOISEAU, Gerry L'ETANG, Marijosé SAINT-LOUIS kisasayésa...ki érisi fè gouvelman fwansé a pliyé ek asepté kréyé konkou-tala.\nSa pa lé di sé politisien-nou an pa enmen kréyol ek ki yo pa ka sèvi'y. Anlo adan yo, soutou anpami sé nasionalis-la oben sékaskodè-a pa pè palé kréyol, men jistiman poblenm-lan sé ki yo kwè ki palé kréyol sifi pou pèmet lang-lan tjenbé larel. Sé la yo ka fè an gwo lérè ! Jòdi-jou, si zot wè an lang pa matjé, kisiswa asou an fey papié kisiswa asou lékran an owdinatè, sé pa pies koté i ké pé alé. Ni lang ka disparet kon sa pres tou lé jou asou sé senk kontinan-an, soutou lang afritjen ek amérendien. Kidonk sé politisien-nou poko rivé konpwann ki sa ki pòtalan, sé vréyé douvan kréyol matjé. Ek pou fè sa, fok ni an sikti ki ka otjipé kò'y espésialman di bagay-tala kontel Lakadémi Kréyol atè Ayiti oben Lenstiti kréyol atè lé Séchel.\nSa ka fè lanné épi lanné ki militan kréyol ka chaché espitjé sé politisien-nou an lidé-tala men malérezman, i ka sanm konsidiré kabech-yo red ek yo pa lé tann mach. Ba yo, dépi ou ka palé kréyol, tout bagay nawflaw ! Si sa té vré ki manniè espitjé ki kréyol disparet Trinidad, Grinad ek Lwiziàn ? Ki manniè espitjé i ka bat dèyè Donmnik ek Sent-Lisi ? Ki manniè espitjé i koré atè Matinik ek Gwadloup ?\nKifè simenn-tala, nou ké wè tout kalté politisien kay vini bat do kréyol la épi lè mwa novanm ké pwan, yo ké za bliyé sa ek yo ké za batjé adan an lot dansé-mazouk...\nGoumen : lutte ; lutter.\nNawflaw : impeccable.


Tèstèman nèf-la: Épi an posyòn an liv samz-la DÉZYENM TIMÒFI 2\nTjenbé Wèd Kon On Bon Sòlda\n1 Ou menm, gason mwen, tjenbé fò èk kouway-la Jézi Kwi ba ou-a. 2 Sé pawòl-la ou tann mwen pwéché an pwézans plizyè témwen-an, mwen vlé ou pwanʼy épi météʼy an lanmen nonm ou ni konfyans anlè, sa sé nonm ki kay sa enstwi lézòt osi. 3 Pwanʼy wèd épi nou kon an bon sòlda Jézi Kwi. 4 Pyèsonn ki ka fè sèvis li kon an sòlda pa ka anbété kòʼy épi pyès bagay ki pa ka konsèné lavi sòldaʼy, paski i kay vlé plè ofisyé-a ki anhoʼy-la. 5 An menm mannyè-a, si pyèsonn ka kouwi adan an kous, i pa sa genyen kous-la si i fè kotjen. 6 Lè an nonm twavay wèd pou i sa planté an jaden, li ki pwèmyé moun ki sipozé bennéfis an wékòt-la. 7 Katjilé asou sé bagay-la mwen ka di-a, paski sé Senyè-a ki kay ban nou lakonpwann an tout sé bagay sala.\n8 Chonjé Jézi Kwi, ki désandan Wa David épi ki té wésisité hòd lanmò menm kon Bon Nouvèl-la mwen ka pwéché-a di. 9 I sé paski mwen ka pwéché Bon Nouvèl-la ki fè mwen ka soufè kon sa, épi mwen jik anchenné menm kon an nonm ki fè an mové kwim. Mé ou pa sa anchenné pawòl Bondyé. 10 Mé mwen ka pasé tout sé pas sala pou lapéti sé moun-an Jézi ja chwazi-a, kon sa yo menm kay sa twouvé salvasyon-an Jézi Kwi ka bay-la, épi lavi étonnèl. 11 Mi an pawòl ou sa kwè adanʼy:\nSi nou ja mò épi Jézi,\nnou kay viv épiʼy osi.\n12 Si nou kontiné ka pwanʼy wèd,\nnou kay kondwi épiʼy osi.\nSi nou tounen do nou asouʼy,\ni kay tounen doʼy asou nou osi.\n13 Menm si nou kasé pawòl nou,\ni menm kay toujou tjenn sa li,\npaski Jézi pa sa janmen chanjé.\nAn Nonm Bondyé Dakò Épi Twavay Li\n14 Toujou fè sé moun-an chonjé sé bagay sala. Vèti yo an pwézans Bondyé pou yo pa babyé konsèné mannyè pou di bagay. Sa pa ni valè, épi i ka donmajé sé moun-an ki ka kouté sé bagay sala. 15 Twavay wèd kon sa tout sa ou fè kay plè Bondyé, kon an twavayè ki pa hont twavay li, épi kon yonn ki ka sèvi pawòl lavéwité-a dwèt. 16 Sé pa pou ou ni anyen pou fè épi moun ki ka palé kouyon épi konmézasyon yo pa ni anyen pwòp adanʼy, paski sé bagay sala ka fè moun alé pli lwen Bondyé. 17 Sé bagay-la yo ka enstwi-a menm kon an malenng ki ka manjé tout kò an moun. Iménéyòs épi Filètòs sé dé an kalité sé titja sala. 18 Yo ja kité chimen lavéwité-a épi yo ka distwé lafwa adan sé moun-an. Yo ka di tan-an moun té ka wésisité hòd lanmò-a ja pasé. 19 Mé sa pa kay soukwé bon fondasyon-an Bondyé ja établi-a. Épi mi sa ki matjé asou fondasyon sala: “Senyè-a sav ki konpanni moun ki sa li,” épi “Pyèsonn ki di Senyè-a sé mèt li oblijé ni pou doubout fè bagay ki pa bon.”\n20 Adan an gwan mézon la ni tout sòt kalité vésèl. Adan fèt an dajan épi lò, lézòt fèt an bwa épi tè gwa. Adan yo ka sèvi an gwan fèsten, lézòt ka sèvi an kay-la toulé jou. 21 Si an moun tjenn kòʼy nèt anpami tout sé mové bagay sala, Bondyé kay sèviʼy adan twavay ki enpòtan an chay, paski i ja bay laviʼy pou i fè sèvis mèt li épi i ja pwépawé pou i sa wann sèvis an népòt bon twavay. 22 Sé pou ou pwan pokosyon pou ou pa fè sé mové bagay-la jenn moun ka vlé fè-a, épi tjenn kòʼw pou ou sa viv an lavi ki nèt. Sé pou ou kwè lavéwité-a, sé pou ou enmen Bondyé épi lézòt, épi sé pou ou viv an lapé ansanm épi sé lézòt-la ki ka kwiyé asou Bondyé-a épi an tjè ki nèt-la pou Bondyé sa édé yo. 23 Mé sé pa pou ou palé épi pyèsonn ki vlé palé kouyontwi. Sé moun sala, yo inyowan toujou. Ou sav lè moun ka palé kouyontwi yo ka toujou babyé. 24 Sèvant Bondyé pa sipozé babyé. I sipozé ni bon mannyè épi tout moun, épi sé pou i sé an titja ki bon épi sé pou i ni pasyans. 25 Sé pou i janti lè i ka moutwé moun ki pa dakò épiʼy défo yo. Ki moun ki sav — Bondyé sa ba yo an chans pou wépanti épi vini konnèt lavéwité-a, 26 épi yo kay vini konpwann kò yo, épi yo kay tiwé kò yo an zatwap Denmou-an, ki té ja tjenbé yo épi fè yo fè sa i menm Denmou vlé yo fè.


Tèstèman nèf-la: Épi an posyòn an liv samz-la RONM 3\n1 Ki lavantay ou ni si ou sé an Jwif, ében ki valè ki an sikonsizyon? 2 I ni an chay lavantay an sa. Pwèmyéman, Bondyé bay sé Jwif-la lévanjil-la pou yo té sa pwézèvéʼy.\n3 Mé ki mannyè i té kay yé si adan sé Jwif-la pa té fè sa yo té sipozé fè-a? Ès si sa kay anpéché Bondyé fè sa i di i kay fè-a? 4 Awa! Sa Bondyé di toujou vwé menm si tout moun sé an mantè. Kon lévanjil-la di,\n“Dépi ou menm Bondyé palé,\ntout moun kay wè nètaman sa ou di-a sé lavéwité,\népi népòt lè ou fè défans kòʼw,\nou kay moutwé moun sa ou fè-a dwèt.”\n5 Mé lè nou fè mové, si sa ka moutwé aklè mizi dwèt Bondyé dwèt, ki sa nou kay di? Ès si nou kay di Bondyé pa dwèt kon i ka pini nou pou movèzté sala? (Mwen ka palé kon an nonm té kay palé.) 6 Awa! Paski si Bondyé pa dwèt, ki mannyè i ka fè jijé latè-a? 7 Mé si kon mwen ka fè mové-a, sa kay édé moun wè mizi dwèt Bondyé dwèt épi i kay jwenn pli lonnè pou sa, pouki mwen kondanné toujou kon an péchè? 8 Ében pouki ou pa ka annèk di toubonnman, “Annou fè movèzté, paski sé bonté nou kay jwenn?” Pou byen diʼw, an chay moun ka ensilté mwen épi yo ka sali non mwen pou sa, paski yo di sé sa mwen ka pwéché. Kanmenm Bondyé kay kondanné sé moun sala menm kon yo méwité.\nPyèsonn Pa Ka Toujou Fè Sa Ki Dwèt\n9 Ki sa nou sa di pou vwé? Nou sé Jwif-la pli mèyè pasé sé sa ki pa Jwif-la? Awa! Paski fini nou fini moutwé mannyè nou tout, Jwif kon sa ki pa Jwif, anba pouvwa péché. 10 Kon i ékwi an lévanjil,\n“La pa ni pyèsonn ki ka viv dwèt, pa menm yonn.\n11 La pa ni pyèsonn ki ka konpwann.\nLa pa ni pyèsonn ki ka gadé pou Bondyé.\n12 Yo tout ja tounen do yo asou Bondyé,\nyo pyès pa vo anyen.\nPyèsonn pa ka fè sa ki bon, pa menm yonn.\n13 Lè yo ouvè bouch yo pou palé,\ni menm kon an twou ki ouvè an tè-a pou valé moun.\nÉpi yo ka sèvi lanng yo pou toujou kwennen moun.\nDèyè lèv yo ni vlen menm kon an danjéwé sèpan.\n14 Tout lè yo ouvè bouch yo pou palé, yo toujou ka jiwé,\népi pawòl yo toujou anmè.\n15 Yo ka gadé pou tout ti chans yo jwenn pou yo sa tjwé moun,\n16 Toupatou yo pasé yo ka kité an ling mizè épi soufwans.\n17 Yo pa konnèt ki mannyè pou viv an lapé.\n18 Konsyans yo pa ka janmen ba yo pou yo sa abésé kò yo douvan Bondyé.”\n19 Bon, nou sav tout bagay ki matjé an lwa-a matjé bay sé moun-an ki anba lwa-a. Kon sa pyèsonn pa sa ni an èskiz, épi nou kay wè mannyè tout latè-a koupab douvan Bondyé. 20 Menm si an moun fè sa lwa-a diʼy pou fè, sa pa vlé di moun sala dwèt épi Bondyé. Okontwè sa lwa-a ka fè sé sa: I ka fè moun sav yo sé péchè.\nMannyè Bondyé Mété Nonm Dwèt Épiʼy\n21 Mé apwézan Bondyé té ja wévélé mannyè-a i ka mété moun dwèt épiʼy-la épi i pa té sèvi lwa-a pou fè sa, magwé sa ki ékwi an lwa Bondyé-a épi osi sa sé pwòfèt-la ékwi-a té palé konsèné sa. 22 Épi mannyè-a Bondyé ka mété an moun dwèt épiʼy-la sé lè moun sala mété lafwaʼy an Jézi Kwi, épi sé kon sa i ka fè bay tout moun ki ka kwè an li. La pa ni pyès diféwans, 23 paski tout moun ja péché, épi pyèsonn pa bon asé pou fè Bondyé aksèptéʼy. 24 Bondyé ja moutwé nou mizi lib lagwas li lib, lè i sèvi Jézi Kwi pou mété nonm dwèt épiʼy. Épi sé Jézi Kwi menm ki ban nou libèté nou. 25 Bondyé ofè Jézi kon sa Jézi té kay moun-an ki té kay pawdonnen péché nonm. Jézi fè sa lè i té mò, épi péché nonm pawdonnen lè yo mété lafwa yo an li. Bondyé fè sa pou moutwé nou i té vlé mété nonm dwèt épiʼy. An tan avan, lè moun péché Bondyé pwan pasyans épi yo épi i pa di anyen. 26 Bondyé fè sa pou moutwé nou an tan-an nou ka viv apwézan-an i menm Bondyé ka fè sa ki dwèt, épi moun-an ki ni lafwa an Jézi-a, i kay mété moun sala dwèt épiʼy.\n27 Ki wézon an nonm ni pou bavadé? Mwen kay di i pa ni pyès wézon. Mé, i ka swiv lwa-a, kouman. Ès si i pa sa bavadé? Awa! Lè ou swiv lwa-a sa pa kay fè ou vini dwèt douvan Bondyé. Sèl mannyè an moun sa vini dwèt épi Bondyé sé lè i mété lafwaʼy an Jézi. 28 Kon sa nou ka wè nètaman sé lafwa tousèl ki ka fè an nonm vini dwèt épi Bondyé, épi sé pa lè i swiv lwa-a. 29 Ében ès si Bondyé sé Bondyé sé Jwif-la tousèl épi i pa Bondyé sé sa ki pa Jwif-la? Mé non! I sé Bondyé yo osi. 30 Bondyé sé sèl Bondyé ki ni, épi i kay mété moun dwèt épiʼy ki ou sikonsayz opa, dépi ou mété lafwaʼw an Jézi Kwi. 31 Ès si sa vlé di kon nou mété lafwa nou an Jézi-a nou sa jété lwa-a? Awa! Okontwè nou ka bay lwa-a valè-a i sipozé ni-an.


Tèstèman nèf-la: Épi an posyòn an liv samz-la PWÈMYÉ PITA 2\n1 Kon sa jété tout movèzté sòti an laviʼw, épi sé pa pou ou kwennen moun. Doubout fè ipokwit, sé pa pou ou jalou sa ki pa sa ou, épi doubout sali non lézòt. 2 Menm kon an ti manmay ka anvi bwè lèt manmanʼy, sé kon sa zòt ni pou anvi lèt-la Lèspwi Bondyé ka bay-la ki ka fè zòt pwofité an lèspwi épi sové-a. 3 Paski zòt ja gouté mizi bon Senyè-a bon.\n4 Vini jwenn Senyè-a. I sé wòch vivan-an nonm widjèkté-a, mé Bondyé ja chwaziʼy épi i ni an chay valè an pwézans li. 5 Zòt kon wòch ki vivan osi, kon sa kité Bondyé sèvi zòt an kay sala i ka bati épi Lèspwiʼy-la. Zòt sé pwèt Bondyé ja mété apa pou fè twavay li. Lèspwi Bondyé fèʼy posib pou zòt sa ofè sakwifis Bondyé kay aksèpté pou lapéti sa Jézi Kwi fè-a. 6 Kon lévanjil-la di,\n7 Wòch sala ni an chay valè pou zòt ki kwè. Mé pou sé sa ki pa ka kwè-a, kon lévanjil-la di,\n8 Épi kon lévanjil-la di ankò,\n9 Zòt sé moun Bondyé ja chwazi. Zòt sé an was pwèt ki ka sèvi Bondyé kon wa. Zòt sé an nasyon Bondyé ja mété apa pou li yonn. Zòt sé ich tjè Bondyé i ja chwazi pou zòt sa alé di tout sé gwan twavay-la i ja fè-a. Sé Bondyé ki kwiyé zòt sòti an nwèsè épi mété zòt adan gwan klètéʼy-la. 10 An tan avan, zòt pa té ich Bondyé, mé apwézan zòt sé ich li menm. An tan avan, zòt pa té sav ki mizi konpasyon Bondyé té ni, mé apwézan zòt ja jik èspéyansé konpasyonʼy.\n11 Jan mwen, kon zòt sé étwanjé épi zòt pa la pou lontan asou latè-a, mwen ka plédé épi zòt pou pa kité sé dézi lachè-a ki toujou an ladjè kont lam zòt-la kondwi zòt. 12 Sé pou zòt kondwi kò zòt byen anpami sé moun-an ki pa konnèt Bondyé-a. I pé sé lè yo ka lonjé lanmen asou zòt, ka di kon sa zòt ka fè bagay ki pa bon, yo kay wè bon twavay zòt épi glowifyé Bondyé asou jou-a i kay vini jijé tout moun-an.\n13 Pou lapéti Senyè-a, obéyi tout sa ki ni lotowité anho zòt, menm si sé wa-a ki pli gwo chèf-la, 14 ében gouvènè-a wa-a mété pou pini sa ki fè mové épi pou onnowé sa ki fè bon. 15 Paski Bondyé vlé zòt sèvi bon twavay zòt pou fè sé moun kouyon-an ki ka di bagay inyowan-an pé la. 16 Viv kon nonm ki ni libèté yo. Mé pa sèvi libèté-a zòt ni-an kon an paspò pou fè movèzté. Viv kon sèvant Bondyé sipozé viv. 17 Pòté tout moun wèspé. Sé pou zòt enmen tout sé fwè èk sè-a ki ka kwè an Jézi-a. Bay Bondyé tout lonnè, épi pòté wa-a wèspé.\n18 Sé èslav-la, sé pou zòt obéyi mèt zòt épi toujou pòté yo wèspé. Sé pa sé sa ki bon épi wézonnab-la tousèl, mé sé sa ki mové-a osi. 19 Bondyé kay benniʼw si ou diwé anba tout soufwans sala ou pa menm méwité-a paski ou ka swiv li. 20 Pyèsonn pa kay pòtéʼw wèspé si ou jwenn an chalè pou an bagay ou fè ki pa bon, menm si ou pwanʼy dousman. Mé si ou soufè paski ou fè bon épi ou pwanʼy dousman, Bondyé kay benniʼw.\n21 Paski Bondyé kwiyé zòt pou soufè menm kon Jézi soufè bay zòt épi i kité an ègzanp kon sa zòt kay swiv menm chimen épiʼy. 22 I pa janmen péché ében janmen manti. 23 Lè yo té ensiltéʼy i pa janmen ensilté yo déviwé. Lè yo té fèʼy soufè i pa di i kay fè yo anyen. Mé pito sa i mété kòʼy an lanmen Bondyé, ki toujou ka jijé dwèt. 24 Jézi menm pòté péché nou adan lachèʼy asou kwa-a, kon sa lavi péché nou té kay mò épi nou kay viv pou fè sa ki dwèt. Soufè-a i soufè-a ja mennen djéwizon ban nou. 25 Zòt té menm kon mouton ki té pèd chimen yo, mé apwézan zòt ja wivé swiv gadyenn-an ki ka pwotèkté lam zòt-la.